
Sveta Crkva nam preporuča obavljanje svibanj- 
skih pobožnosti. Najljepši mjesec u proljeće posve- 
ćujemo posebnom štovanju nebeske Majke. Svi- 
banjske pobožnosti mogu se obavljati u crkvi pri- 
sustvovanjem svetoj Misi i Pričesti, slušanjem 
propovijedi i prisustvovanjem blagoslovu, a mogu 
se obavljati i kod kuće. Tko ne može nikako u 
crkvu, neka barem kakvu pobožnost obavi kod kuće. 

) . S. Filip i Jakob, apostoli. — Pot- 
puno oproštenje, uz obične uvjere mogu dobiti 
članovi Družbe sv. Petra Klavera, ako mole za 
raširenje svete vjere, i svi vjernici, ako obave ka- 
kvu pobožnost na čast sv. Josipu. 

2. Č. A t a n a z i j e, biskup aleksandriiski i 
veliki crkveni učitelj. Istaknuo se osobito u borbi 
protiv arijevskog krivovjerja. U borbi za pravu 
vjeru bio je pet puta prognan i preko 17 godina 
proboravio je u progonstvu. — Potpuno oproš- 
tenje mogu dobiti članovi Bratovštine presvetoga 
Sakramenta. 

3. P. Našašće svetoga Križa. Po- 
četkom 4. stoljeća našla je u Jeruzalemu carica 
Jelena sveti Križ Isusov. Veliki dio toga Križa 
nalazi se u Rimu. Sitni komadići rašireni su po 
cijelom svijetu. Dva mala komadića nalaze se i u 
prvostolnoj crkvi zagrebačkoj. 

Prvi petak u mjesecu. — Pot- 
puno oproštenje mogu dobiti članovi Bratovština 
presv. Sakramenta, presv. Srca Isusova, Apo- 
stolstva molitve i uz obične uvjete svi vjernici, 
koji obave razmatranje o dobroti i ljubavi presv. 
Srca prema nama. 

4. S. F 1 o r i j a n, mučenik, zaštitnik pfotiv 
vatre. 

M o n i k a, majka sv. Augustina. — Pot- 
puno oproštenje mogu, uz obične uvjete, dobiti 
svi vjernici, koji obave kakvu pobožnost na čast 
BI. Djevice bez istočnoga grijeha začete, da Joj 
zadovolje za nanesene uvrede. 

5. N. 2. po Uskrsu. P i j o V., papa. — Prva 
nedjelja u mjesecu. — Oproštenja kao 
i na prvi petak. Osim toga mogu dobiti potpuno 
oproštenje članovi Bratovštine svete Krunice, uz 
svoje uvjete. 

6. P. Ivan, apostol pred vratima lat. bačen 
bi za cara Domicijana u kotao vrelog ulja. Kad 
mu to nije ništa naškodilo, prognao ga je car na 
otok Patmos. U progonstvu je sv. Ivan napisao 
knjigu Otkrivenja, jedinu proročku knjigu No- 
voga Zavjeta. 

7. U. S t a n i s 1 a v, biskup, mučenik. 

8. S. M i h o 1 j i c e, spomen na ukazanje sv. 
arkanđela Mihajla. 

9. Č. Grgur Nazijanski, biskup i cr- 
kveni učitelj. 

10. P. Izidor, seljak. I u našem se narodu 
svetac mnogo štuje kao zaštitnik seljačkog svijeta. 
Bio je uzorom marljivosti, osobito u svojim seljač- 
kim poslovima. Osim toga mu je resila dušu velika 
pobožnost i milosrđe. Bog ga je proslavio mno- 
gim čudesima. 

1 1 . S. M a m e r t o, biskup. 


12. N. 3. po Uskrsu. Pankracije, mučenik. 
— Počinje šestnedjeljna pobožn :u: 'na čast sv. 
Alojziju. 

13. P. S e r v a c i j e, mučenik. — - Potpuno opro- 
štenje mogu dobiti, članovi III. Reda sv. Franje. 

14. U. B o n i f a c i j e, mučenik. 

15. S. Ivan S a 1 e s k i, ispevjednik. 

16. Č. Ivan Nepomuk.' iir : vjednik, ka- 
nonik praški, žrtva ispovjedne uvre.' 

17. P. P a s k a 1, ispovjednik iz i. Reda sv. 
Franje, zaštitnik udruženja, posvećenih presv. 
Sakramentu 

18. S. V e n a n c i j e, mučenik. 

19. N. 4. po Uskrsu. Celestin. papa, osni- 
vač reda celestinaca. Potpuno orr: Penje mogu 
dobiti članovi III. Reda sv. Franje. 

2(i. P. Bernardin S i j e n s k i. isp avjednik, 
promicatelj pobožnosti prema presv. imenu Isu- 
sovom, — Potpuno oproštenje mogu ; vvi članovi 
II! Reda sv. Franje. 

21. U. F e 1 i k s, mučenik. 

22. S. H e 1 e n a i J u 1 i j a. 

23. Č. D e z i d e r i j e. 

24. P. Ivan a, djevica. 

25. S. U r b a n, papa, mučenik. 


26. N. 5. po Uskrsu. Filip N e r i. vg. vjednik. 
— Potpuno oproštenje mogu dobiti uz obične 
uvjete svi vjernici, koji barem triput u tjednu za- 
jednički mole Gospjnu Krunicu. 

27. P. Beda Časni, ispovjednik. erkveni 
učitelj. 

Prosni dani. Pobožnost prosniu dana 
uveo je u svojoj biskupiji sv. Mamerto, biskup u 


Vienni u Francuskoj. Papa Leo 111. propisu je tu 
pobožnost za cijelu crkvu. 

28. U. Augustin, biskup, apostol Engleske. 

29. S. Magdalena P a c i s, djevica. 

30. Č. Spasovo. „Bit ćete mi svjedocima u Je- 
ruzalemu i po svoj Judeji i u Samariji i do krajeva 
zemlje. I kad im to reče, njima se na oćiR.ed uz- 
digne, i uze ga oblak iz očiju njihovih.” — Pot- 
puno oproštenje mogu dobiti članovi III. Reda 
sv. Franje. 

31. P. Marija Pomoćnica Kršćana. 

Anđela M e r i č i, osnovateljica L r- 

šulinki. Dr D. H. 

XIV. HODOČAŠĆE U LURD 

Dne 10. kolovoza (augusta) ove godine 
polazi iz Zagreba hodočašće u Lurd. 1 ove 
godine će ići hodočašće najkraćim putem po- 
radi ekonomske krize, da bude put što jef- 
tiniji. Hodočašće će »ići ovim putem : Zagreb, 
Trst, Venecija, Padova, Milan, Genua, Nica, 
Marsilja, Tulusa, Tarb, Lurd. Vraća se istim 
putem po divnoj obali Sredozemnoga mora, 
ali prenoćuje i razgledava druge gradove. 
Hodočašće će trajati oko 11 dana. 0 Lurdu 
boravi četiri dana. Cijena ovom velikom putu 
ne će prekoračiti nikako Din 3.100. Za drž. či- 
novnike je već stiglo dopuštenje, da se mogu 
priključiti hodočašću. Isto su tako zatraženi 
popusti na željeznicama. Prijave prima i đaie 
pobliže upute : Vodstvo za Lurdska hodočašća, 
Zagrb, Kaptol 29. 

' **--**--**—*** .... 

Sirite Našu Gospu Lurdsku! 

„NAŠA GOSPA LURDSKA" izlazi svakog mjeseca jedamput. Pretplata 15 Din na cijelu godinu (za inozemstvo 30 Din.) 
Pojedini broj P50 Din. — Uprava ..Naše Gospe Lurdske 11 , Zagreb, Trg Kralja Tomislava 21 . „Našu Gospu Lurdsku • . Ue 
Konzorcij Kuće Dobre Štampe. Za vlasnika, izdavača i uredništvo odgovara Dr Josip Andrić, Zagreb, Trenkova u):;a I. 
Tisak Tiskare Narodne Prosvjete. Zagreb, Trenkova 1. Za 'iskaru c đgovara Rajmund Sušin, Zagreb, Kuhače v a tti. 2. II kat 

NAŠA GOSPA LURDSKA - NAŠA NADA 


,,A ja ti obećajem, da ću te učiniti sretnom, 
ali ne na ovom svijetu, nego na drugom.” Tako 
je govorila jednoga dana Naša Gospa Lurd- 
ska sv. Bernardici. Ali ovo je obećanje Gospa 
dala Bernardici uvjetno. Tražila je od nje 
dvije stvari : Ona mora dolaziti kroz petnaest 
dana pred spilju ukazanja. Osim toga ona mora 
i ono, što se samo po sebi razumije, ostati do- 
bra do konca svoga života. Ovo drugo je uvjet, 
pod kojim svaki od nas može biti potpuno 
siguran, da će biti sretan jednoć na drugom 
svijetu i da za njega vrijedi obećanje Gospino, 
dano maloj Bernardici. 

Silno mnogo je Bernardica morala pretrpjeti 
zbog toga, što joj se Gospa ukazivala. Rugali 
su joj se kao sanjarki i vlasti su je progonile 
i zastrašivale. Zato ju je i Gospa tješila u svojim 
ukazivanjima i obećanjima. Na taj je način 
dizala njezinu nadu i sigurno pouzdanje u Boga, 
da može lakše podnositi sve teškoće, s kojima 
je bio skopčan njezin nježni život naročito 
u vrijeme lurdskih ukazivanja i poslije njih. 
Velika nada i pouzdanje u volju Božju, koja 
s njom tako raspolaže bile su njezine najveće 
utjehe i poticaji, da svoje križeve snosi ustrplji- 
vo i veselo do konačne pobjede na drugome 
svijetu. 

Lurd škola nade. 

U tom nam je Lurd i danas i dok bude posto- 
jao biti će nam najbolja škola i nauka. Nije to 
Gospa učila u Lurdu samo Bernardicu. Ona to uči 
u Lurdu sva pokoljenja, koja za Lurd i njegove 
događaje znadu. Ne govore nam to samo lurd- 
ska ukazivanja, nego i sve, što je s njima u Lur- 
du povezano. 

To je u prvom redu, dakako Bernardica, 
koja je danas proglašena sveticom. Tomu su 
vrlo mnogo doprinesle teškoće i križevi, koje 
je trpjela i zbog događaja pred lurdskom spi- 
ljom. A ona ih je podnosila s najvećim pouzda- 
njem i predanjem u volju Božju i nadom u vje- 
čnu nagradu. 

Tamo su i mnoge divne slike i kipovi, što nam 
prikazuju i svece i anđele Božje, koji su s veli- 
kom nadom i pouzdanjem u volju Božju vršili 
u svom životu i zvanju svoje dužnosti i kreposna 
djela. A za njih su očekivali samo konačnu 
nagradu vječnu. 

Da ne spominjemo druge stvari, pogledaj- 
mo samo u srednjoj crkvi nad glavnim olta- 
rom prozor i njegovu sliku. Predstavlja nam 
borbu arkanđela Mihajla s đavlom. Poznato 
nam je iz Biblije, kako se je Lucifer pobunio 
s nekim drugim anđelima proti Bogu. Lucifer 
je bio najljepši i najmoćniji među anđelima. 
Gz njega je pristalo mnogo anđela. Proti njemu 


je ustao arkanđeo Mihajel s velikim pouzdanjem 
u Boga, da će ga svladati. On nije nijednoga 
časa posumnjao, da je Bog jači, nego li sav ve- 
liki duhovni svijet, lijepi i moćni anđeli. Zato 
imade i ime Mihajel, a to znači : tko je kao Bog ? 
Pobjednik je bio Mihajel, a Lucifer je s bun- 
tovnicima strovaljen u pakao. 

Baš zato je u Gospinom Lurdu u srednjoj 
crkvi na prozoru istaknuta ta borba Mihajla 
s Luciferom, da se tako proslavi pou'zdanje 
i nada u Boga, koja uvijek pobijeđuje. 

Nade lurdskih hodočasnika. 

Bernardicu je i arkanđela Mihajla krijepila 
svrhunaravna nada i pouzdanje u Boga u nji- 
hovim teškoćama i borbama. I oni su imali 
pred očima samo svrhunaravnu pobjedu. No 
svrhunaravna nada i pouzdanje u Boga treba 
da nas krijepi i u tjelesnim i ovozemskim 
ciljevima i željama. Lurd nam i u tom daje 
velike i sjajne primjere iz svoga svakidašnjeg 
života. 

Pogledajmo u Lurdu ono mnoštvo bolesnika, 
bilo tjelesnih bilo duševnih. Oni dolaze onamo, 
a vodi ih velika nada i pouzdanje u Boga po 
zagovoru nebeske Gospe. Oni onamo dolaze 
ne samo iz Francuske, nego i iz najudaljenijih 
krajeva svijeta. Neki prođu na pola mrtvi 
najudaljenije puteve i kopnene i vodene. A 
vodi ih čvrsta nada i pouzdanje u Boga, da 
će u Lurdu postići olakšanje svojih tjelesnih boli 
i križeva, ako je to za njihovo vječno dobro. 

To ih pouzdanje u Lurdu vodi i u spilju 
ukazanja, i u čudesne kupke i na procesiju 
s presvetim oltarskim Sakramentom i u bol- 
nice i konačišta. To ih pouzdanje u Boga pre- 
nosi iz jednoga dana u drugi i vraća ih kući 
i tješi ih kod kuće i ponovno povraća u Lurd. 
I mnogi od njih ozdrave, a mnogi potpuno 
predano u Providnost Božju snose ustrpljivije 
svoje križeve, kad se povrate kućama. Lurd ih 
uči i ohrabljuje, da je volja Božja, da na 
onakovom križnom putu ostanu, kakovog su za- 
počeli, jer je i njima kao i Bernardici obećana 
nagrada tek na drugom svijetu. 

Velika je i snažna krepost nade i pouzdanja 
u Boga koju nas uči Lurd. To je bogoslovska 
krepost, koja nam je tako potrebna za spase- 
nje kao i sama vjera. A njezina je nagrada 
sigurna, jer nam i sveto Pismo veli : Nada ne 
vara nikoga. To nam najočitije svjedoči Go- 
spin Lurd sa svime što se ondje dogodilo, što se 
svaki dan ondje događa i događat će se do 
volje Božje. Gospin Lurd je danas najveći 
spomenik, koji je podignut u ovo bezbožno 
vrijeme svrhunaravnoj kreposti, koja se zove 
nada i pouzdanje u Boga. 


QQ 


Vrijednost nade u Boga. 

Nedavno smo svršili korizmeno vrijeme. 
Mnogo su se spominjala dva imena tako tijesno 
povezana s Kristom. Bila su to dva velika bijed- 
nika : jedan na slobodi, a drugi u zatvoru. 

Jedan je bio vrlo veliki razbojnik, a drugi ne 

samo učenik, nego upravo apostol Isusov. 
Jedan se zvao : Dizma, a drugi Juda. 1 gledajmo 
sada. Razbojniku Dizmi je rekao Krist : ,,Još 

danas ćeš biti sa mnom u raju”. A za Judu, 

apostola svoga reče : ,, Bolje bi bilo da se nikada 
nije rodio.” 

Kolika li je razlika u njihovom životu. Jedan 
je ubijao i robio, a drugi slušao nauku Isusovu, 
gledao čudesa i primjer Isusov, primio Tijelo 
Isusovo na posljednjoj večeri. I onaj je primio 
iz usta Isusovih riječi najveće radosti i utjehe, 


a ovaj drugi riječi osude i prijekora. 5v. 
nam navodi razloge zato: Dizma se rzikTzr.. 
obratio na Isusa s najvećim pouzeer;’--.. 
a Juda očajavao, otišao i objesio se. Jeee:ee 
spašava nada ,a drugoga upropašćufe . 
Tako nam sv. Pismo ističe vrijednost :"ve : - . 
nade i pouzdanja u Boga. 

Trebalo je dakle da i u današnje r.-.v . ' 

vrijeme svijetli cijelomu svijetu i teško k_š.-." 
čovječanstvu jedan spomenik i svjet: . 
gradu one, koja je Zvijezda mora i naše ; : ;e. 
I na taj način trebalo je istaknut: zee r 
one, koja je najjača potpora naše nade a k z-. 
Zato nam neka bude i u mjesecu svira . re- 
brojeno puta pozdravljeno svetište Naše G> 
spe Lurdske tamo ispod gorja pirene k-:: za. 

Dr P. Lončar 


PRED MAJKOM BOŽJOM U SVIBANJSKO JUTRO 


Svibanj je Tvoje okitio čelo 
najljepšim cvijećem, 
što u polju cvate, 

Marijo, Majko, a priroda rosna 
u raskošnom sjaju 
pozdravila sva Te. 

Maleno dijete, ružama na licu, 
ljiljan Ti nosi, što je sve do sada 
u zatišju cvao . . . 

Samo ja stojim bez ijednog dara, 
jer sve sam svoje 
davno Tebi dao. 

Pozdrav noseć sa dalekih mora 
ptice Ti glasne 
doletjele sve ; 

a svijeću baka na oltar stavlja 
s molbom, da pozivi 
još^godinu, dvije. . . 


Cvrčak je doskako gudalom u ruci 
tiho svirat stao ; 

samo ja Te ničim darivat ne mogu. 
jer sve sam Tebi 
kao dijete dao . . . 

Došao i seljak, opaljen je suncem, 

da pred noge Tvoje 

snopić žita stavi, 

pa šapće tiho : Neka služi ovo 

dobrom Bogu na čast, 

a Tvojoj, Majko, slavi ! 

Samo ja sam eto pred likom Tvojim 
bez ijednog cvijetka 
na koljena pao . . . 

0 reci, Majko, mogu li štp dati, 
kad sam Ti svega, 
pa i srce dao. . . ! 

A. Kokić 


BL. DJEVICA SUOTKUP1TELJICA SVIJETA 


Ima ljudi, koji su u znatnim stvarima svijetu 
pomogli i tako svijet od nečega oslobodili. 
No svakoga svjetskog oslobodioca resi neki 
nevidljivi vijenac. Po njem se na prvi mah 
opazi njegovo spasitelj sko poslanje. Ali taj 
je vijenac većinom vijenac boli. 

Doista, listamo li po čitavoj povijesti bilo 
svjetovnoj bilo crkvenoj, vidjeti ćemo, da je 
svatko, tko je išto pridonio općem ili socijal- 
nom spasu, nosio tu križnu krunu počevši 
od krvi Abela pravednika i Josipa, od Aristida 
protjeranog iz rodnog grada pa do Ivane od 
Arka i najnovijih mučenika. 

Od svih ljudi koji se s pravom ponose tim 
vijencem, nema ni jednoga, koji bi nosio tako 
veliku slavu kao Gospodin naš Isus Krist. 
Dobro nam je poznato, da Ga nije na ovaj 
svijet dovukla kakova lična korist, nego čista 
ljubav prema grješnim ljudima. Nije nam ovdje 
svrha, da prikažemo one čine, koje je On upo- 
trijebio, da nas spasi. Svima nam je dobro 
poznato, da je to bio put boli, muke, križa. 


Marija i Isus 

Promotrit ćemo ovdje, kako se vlada Majka 
Isusova Marija u djelu otkupljenja svijeta. 
Ima velikih ljudi, koji kažu, da nitko ne zna 
istinito ljubiti, ako ne zna trpjeti. Ako se igdje 
pokazala točnom ta istina, pokazala se u djelu 
otkupljenja. 

Gospod Isus Krist kaže već na početku 
svoga javnoga života, da je tako Bog ljubio 
svijet, da je Sina svoga predao da ga razapnu 
i tako spasi svijet. Isus je dragovoljno poslu- 
šao odluku svoga Oca i išao za čitavog živo- 
ta putem boli, dok nije u najtežim mukama 
umro i tako spasio svijet. 

A Marija, Majka Njegova nije bila ravnodu- 
šna prema Sinu. Ona je s Njim proživljavala 
dogođaje. Ona je s Njime čuvstvovala. Ona se 
tako uživjela u boli i nepogode Isusove, da je 
trpjela takove boli, kakove nijedan stvor. 
I ta joj je bol pribavila, kao što i Njezinom Sinu 
nebeski vijenac. U mladosti zavjetovala je Marija 
Bogu svoje djevičanstvo. Međutim nebo traž 



da postane majkom. Kolike li žrtve ! Znala je, 
kolike će boli trpjeti Mesija, a prema tome 
i ona, ako mu bude majka. Ipak u svojoj po- 
niznosti i potpunoj predanosti volji Božjoj 
reče: „Neka mi bude po volji tvojoj”. Neka 
dođu na me makar sve boli, samo neka se spasu 
grješnici. — 1 evo dolaze boli : jedna teža od 
druge. 

Marija i javni život Isusov. 

Isus dolazi na ovaj svijet, da bude otkupni- 
na grijeha. On ne nalazi niti zipke siromašne 
djece, da Ga u nju polože iza rođenja. Gospo- 
dar svega svijeta dolazi na svijet kao najveći 
siromah. Kolika li bol za majčino srce ! Naskoro 
đočuje, da će Isus, nada Njezinog srca, 
biti predmet vječnog protivljenja ; i mač 
boli najavljen od Simeona odmah se za- 
bije u Njezino srce. 

Treba da brzo ode u progonstvo, jer 
neprijatelji traže dušu djeteta. Kako stra- 
šna stvar ! Ona ne će imati više svoga 
neba, krova svojih djedova, poznatih lica 
i prijateljskih srdaca ! Živjeti će od kruha 
i milostinje, pružati će ruke strancima, 
premda je Majka Onoga, koji je sagradio 
divni nebeski svod nad našim glavama. 

Marija prognanica. U dalekoj zemlji ne 
ima nikakve utjehe, osim da smije utisnuti 
koji poljubac na čelo svoga Sina. Ali se 
čini, da već tu usta susreću trnje, kojim 
će Ga kruniti i tako poljubac ljubavi 
postaje poljubac boli. 

Za vrijeme javnog života Isusova 
Marija je zacijelo imala i radosnih časova, 
ali i veoma teških i nada sve žalosnih. 

Kad je Isus propovijedao i mnoštvo ži- 
vjelo od njegovih riječi, Marije ne bijaše 
tu. Kad su žene židovske vikale : „Bla- 
žena utroba, koja te nosila,” i kad se 
preobrazio na gori Taboru, Marije ne 
bijaše tamo. Kad je Krist ustanovio 
presvetu euharistiju prije •- svoje smrti, 

Marije možda nije bilo ni tamo. 

Marija i muke Isusove. 

Ali, dok je narod kod sudnice Pilatove tražio 
smrt Isusovu, ona je bila tamo. Slušala je po- 
grde i viku : „Ne ovoga, nego Barabu”. Vi- 
djela je svoga božanskog Sina isječena udar- 
cima bičeva. Ovo tijelo, koje je nosila u svojoj 
utrobi izderano je u krpe ; Njegovo je lice 
istučeno i izobličeno: cijelo je tijelo jedna rana. 

Slijedi Ga na bolnom putu. Napokon je na 
Kalvariji. Isus visi na križu, a pokraj njega 
„Stoji tužna Majka”. Prije nego umre, htjela 
bi ga uzeti s križa i zakloniti u svoje srce. Ona 
to ne može. „0 vi svi, koji prolazite, gledajte 
i vidite, da li je čija bol kao Njezina !” Ipak 
ona stoji uspravna kao svećenik na oltaru, 
kao vrhovni svećenik Boga živoga pred čovje- 
- -- -- -- -- -- -- -- - 

CVIJET IZ JERUSALKMA 

blagoslovljen na grobu Isusovu S na mjestu smrti 
Bi. Djevice Marije, dobit će svaki na dar sa sve- 
tom sličicom, tko daruje barem 10 dinara ?a oltar 

čanstvom. Ona osjeća u svom srcu svu žrtvu ; 
prikazuje samu sebe kao janje, ona je živa i 
duhovna pokaznica, koja nosi žrtvu te ju pre- 
daje i diže k Bogu u ime sviju ljudi. 

Isus se bori sa smrću i traži kapljicu vode, 
da utaži svoju žeđu. Međutim prima samo žuč 
prezira. Zove svoga Oca, koji Ga tako reći 
ostavlja. Marija je još uvijek tu, da svrši svoju 
žrtvu. Isus umire. S njegovom smrću Marija 
žrtvuje duhovno samu sebe. Kad je sve bilo 
gotovo, prima ga Marija u svoje ruke, na svoja 
koljena, kao božansku cijenu ljudskog otkup- 
ljenja. Od sada će biti ljudima djeliteljica 
svake milosti. U ovom milosrdnom i bolnom 

stavu ona će tijekom vi jekova slušati jade i 
molitve čovječanstva. 

Marija s Kristom spasila svijet. 

Eto tako je bolom svojim i pokornošću 
Marija postala suotkupiteljicom roda ljudsko- 
ga. Takovom ju je smatrala Crkva u sve vije- 
kove. U prvim vijekovima kaže za Nju sv. bi- 
skup bonski Irenej : „Kao što je Eva nepokor- 
nošću postala uzrok smrti sebi i svemu rodu 
ljudskom, tako je Marija pokornošću postala 
uzrok spasenja sebi i svemu rodu ljudskomu.” 
Sveti Augustin pak veli : „Jer je po ženi došla 
na nas smrt, zato se po ženi narodio nama i 
život.” U najnovije vrijeme kaže sv. Otac Papa 
Benedikt XV. : „Jer je žrtvovala svoga Sina, 
s pravom se može reći, da je ona zajedno 
s Kristom spasila svijet.” 

Kad je tako velika odlika Majke Božje Ma- 
rije, rado joj se utječimo u svojim nevolja- 
ma i potrebama. Da će nas uslišati, jamči nam 
za to njezina žrtva i bol, koju je zajedno s Go- 
spodinom Isusom Kristom trpjela samo iz lju- 
bavi prema nama i našem vječnom spasenju. 

Stanko Rajtar. 


Na obranu vjere 


Je li Isus Krist Sin Božji ? 


Proroci govore o Isusu Kristu. 

Prije dolaska Isusa Krista živjeli su u narodu 
židovskom mnogi proroci. Oni su bili učitelji 
židovskog naroda. A mnogi su između njih prori- 
cali i buduće dogođaje po nadahnuću Božjom 
stotinu i više godina prije, nego li su se ti doga- 
đaji dogodili. A neki su od njih to i zapisali 
i u svojim knjigama. Svi nijesu pisali knjiga. 

Danas nema više čovjeka, koji bi ozbiljno 
ustvrdio, a kamo li mogao dokazati, da proročke 
knjige Staroga Zavjeta nijesu nastale prije 
rođenja Isusa Krista. Proroci su živjeli nekoliko 
stotina godina prije Isusa Krista. Prije njih 
su već Abraham, Izak i Jakob znali, da će 
židovskom zemljom vladati tuđi car, kad se 
Isus bude rodio. Proroci su Isusa tako opisali 
kao da su ga lično poznavali. Oni su znali, da 
će se Isus roditi u Betlemu. Znali su, da će On 
zato doći, da spasi ljude, ali Ga Židovi neće 
priznati za Spasitelja. Oni su znali, da će Ga je- 
dan od učenika izdati i prodati za trideset 
srebrnika. Oni opisuju, kako će Ga ćuškati 
i uprljati Njegovo sveto lice ; da će Ga među 
razbojnicima razapeti ; da će Ga na križu na- 
pojiti gorkim octom. Proroci su znali, da će Mu 
srce probosti i da će biti ukopan u grobnici 
jednog bogatuna. Proroci su znali i to, da će 
Isus uskrsnuti i da će osnovati novo kraljev- 
stvo Božje na zemlji t. j. Crkvu svoju. 

Sigurnost proročkih kazivanja. 

Tko bi se usudio, da opiše s tolikim potanko- 
stima i s takovom točnošću čitav život jednoga 
čovjeka, koji će se roditi tek iza 200 — 500 i 
više godina ? Mi bismo n. pr. mogli napisati, 
da će se u Betlemu roditi jedan čovjek ; taj će 
(možda) biti progonjen od svojih neprijatelja, 
i da će ga oni (možda) i nepravedno osuditi. 
To je sigurno, da će se ljudi još rađati u Betle- 
mu, a događa se i to, da tko bude nevino osuđen. 
No tko bi mogao reći o jednom čovjeku, da će 
se točno one i one godine roditi, da će u njegovoj 
zemlji vladati ovaj gospodar ? Tko bi o tom 
istom čovjeku točno i sigurno znao, da će on 
učiniti ovo i ovo, i da će ja baš radi toga pro- 
goniti ? Tko bi onda mogao da potanko opiše, 
da će taj čovjek tako i tako svršiti svoj život ? 
To je ljudima naprosto nemoguće. Zato ni 
proroci sami nijesu to mogli znati. 

Bilo je 20 proroka, koji su o Isusu proricali. 
Ovi to nijesu mogli po dogovoru da napišu 
o Kristu, jer nijesu živjeli u isto vrijeme, nijesu 
se ni poznavali. Povjesnički je dokazano, da su 
oni svoje knjige napisali prije Isusova rođenja, 
tako još i današnji Židovi drže. Nitko se još nije 
usudio da ustvrdi, a kamo li da dokaže, da 
nije tako. One su dapače oko 300 godina prije 
Isusa Krista već bile prevedene sa židovskog 
jezika na grčki. 

Iz svega toga možemo samo to zaključiti, 
da proroci kao ljudi od svega toga nijesu mogli 
ništa doznati. Dakle mogli su to doznati samo 
od Gospodina Boga, a Bog sam u njima sigurno 


samo istinu govori. Znamo, da se :r. 2 : ista 

i dogodilo, što su proroci davno prm Krista 
napisali. Uvjerini smo se, da nam Bm istinu 
govori, pa prema tome moramo i \mnvati, 
kad nam On preko proroka svjedoči, da : e Isus 
Sin Božji. 

Evanđelja govore o Isusu Kristu. 

Evanđelja jasno ispovijedaju djela i r.auku 
Isusa. Krista. Evanđelja jasno i otvoreno pri- 
znavaju i dokazuju, da je Isus Sin Božji. Evan- 
đelja su napisali evanđeliste : dva Isusova apo- 
stola : sv. Matej i sv. Ivan i dva apostolska 
učenika : sv. Marko i sv. Luka. A oni pak, koji 
su napisali Evanđelja, točno su znali za sve o sa- 
mom Gospodinu Isusu Kristu. Evo tomu dokaza: 

a) Nekih 37 godina iza smrti Kristove na^križu 
razorili su Rimljani potpuno Jeruzolim. Židovi 
su bili razbacani po čitavoj zemlji, običaji su 
im nestali ; grad Jeruzolim dobio je sasma 
drugo lice. Hrama u njemu više nije bilo, a 
od samog velikog grada ostao je malen, zapu- 
šten gradić. Ako tko nije živio prije razorenja 
Jeruzolima u tom gradu, taj iza razorenja si- 
gurno nije mogao znati, kako je Jeruzolim iz- 
gledao. Evanđelja su pak tako napisana, da ih 
onaj, koji nije bio prije razorenja u Jeruzolimu, 
nije mogao napisati. Evanđelja' je mogao napi- 
sati čovjek, koji je baš u Kristovo vrijeme 
živio u Jeruzolimu, koji je poznavao sve ulice 
i mjesta, običaje i prilike Jeruzolima. Zanimivo 
je i to, da nijedan evanđelista ne spominje, 
da je Jeruzolim bio razoren, a ipak je Isus 
unaprijed rekao, što će se dogoditi sa svetim 
gradom. Da se Evanđelja napisana davnu iza 
Isusove smrti, sigurno bi evanđelisti spomenuli, 
kako se ispunilo Isusovo proročanstvo <: mi - 
renju Jeruzalema. Ali Evanđelja su napisana 
prije razorenja Jeruzolima i zato evanđelist: 
toga još ne spominju. 

b) Već oko 100. godine mnogi učenici apcsmla 
navađaju riječi iz Evanđelja. Tako ,biskur; 
Klement, Ignacije, Polikarpo, Papija i dr. f 
znači, da su Evanđelja već vrlo rano. nekih 
30 — 40 godina prije 100. godine nastala. 

c ) Evanđelja nijesu mogla biti ni kriv si - 
rena. Evanđelisti su napisali Evanđelja za v'er- 
nike. Čim su vjernici dobili Evanđelja, oni’ su 
ih javno u crkvi među sobom čitali i držali 
su ih za svete knjige, u kojima se ni slovca 
nije smjelo izmijeniti. Radi toga je potpuno 
nemoguće, da su drugi ljudi kasnije još nešto 
dodali. Neprijatelji naši su tako rekli, da su sva 
čudesa kasnije umetnuta, jer oni tvrde, da Isus 
nije činio čudesa, jer da nije bio Bog. Danas 
više nitko ozbiljno ne smije tvrditi. 

đ) Prije nekih 60 — 70 god. neki su tvrdili, 
da su Evanđelja mogla nastati tek oko 130 — 150. 
godine. Danas sami protestanti na pr. priznaju 
već, da su bar prva tri evanđelja morala biti 
napisana prije razorenja Jeruzolema. Još se 
ne slažu potpuno s nama katolicima, ali "morali 
su nam ipak već puno toga priznati, da smo 
mi imali pravo. Stjepan Blašković. 


102 


Katolička akcija 


Kršćanska obitelj 


Čovjek živi u obitelji barem za svoga djetinj- 
stva. Zato i vrijedi kod čovjeka najviše to, 
u kakvoj je tko obitelji rođen i uzgojen. Kakvo 
gnijezdo taki se u njem ptići izvale. Kad bismo 
imali samo dobre obitelji, irpali bismo i samo 
dobre ljude. 

Obitelj je korijen. Kaki korijen, takve su i 
mladice. Zar se beru s čička smokve ili s trnja 
grožđe ? Dobro drvo rodi dobar rod, zlo drvo 
zao rod. Po rodu njihovom poznati ćete ih. 

Katolička Akcija mora također započeti 
svoj rad u obitelji. 

Kod korijena, kod obitelji je uzrok bolesti 
današnjeg ljudskog društva. Korijen gnjije... 

0 obiteljskom životu i dužnosti roditelja 
dala bi se napisati cijela knjiga. A bila bi i po- 
trebna ! No naša će ovdje biti zadaća, da samo 
nešto nuzgredice spomenemo. 

Sa žalošću gledamo, kako danas mnogi rodi- 
telji malo paze na svoje dužnosti. Ako pogle- 
damo na razuzdanost današnje mladeži, mora- 
mo se ma i nehotice pitati. Što rade njihovi 
roditelji ? ! Zar im nije stalo kako njihova 
djeca živu ? Zar ih nikad ne prekore, ili im 
pak već uopće ne smiju više ništa ni reći ? 
Na pr. kad stoje pod cijelom misom pred cr- 
kvom razgovarajući o svemu i svačemu samo 
ništa pošteno. 

Ili se za to ništa ne brinu ili pak na njih 
nemaju više upliva. 0 roditelji su najviše krivi, 
ako su im djeca pokvarena. Tu je izvor zla ! 
Mislite da ne ? A zašto ima i usprkos sve svjet- 
ske pokvarenosti ipak još dobrih mladića i 
dobrih djevojaka ? Zašto ? Zato, jer imadu 
dobre i skrbne roditelje. Kad bi bili svi rodite- 
lji dobri, kad bi se više brinuli za svoju djecu, 
bila bi današnja mladež uglavnom dobra. 

Kakvi roditelji takva obitelj. 

Obitelj osnivaju muž i žena, otac i majka. 
Kakvi su oni, takva je i obitelj. — Oče i majko, 
koliku ste primili dužnost od Boga, koliko 
ste odgovorni pred njim ?! Bog je dao supru- 
zima veliku vlast, ali će tražiti i račun kako 
su je i izvršili. 

Danas se hoće svatko ženiti i svaka udavati. 
A glavnu svrhu ženidbene veze mnogi ne će ! 
Za djecu se ne brinu mnogo. Tu se osobito vidi 
kako današnji vijek teži samo za užitkom. 
Ako je moguće otresti se svake teškoće, a tra- 
žiti što veći užitak. Što Bog od nas traži više 
se ne izvršuje. Kao da više nije naš gospodar 
i sudac ! Prijesto Božji ostaje, da li ga mi pri- 
znali ili ne. Svaki prestup Božjih zapovijedi 
će biti kažnjen ili na ovoj zemlji ili poslije 
smrti. Mnogi pošteni liječnici tvrde, da mnogo 
više žena poboljeva i umire zato, jer nemaju 
djece, nego za to što ih imadu. Djeca pak u 
prevelikoj nj egi odgojena postaju često mekušci 
i pokvareni. Što je odgojeno u teškoći i muci, 
to je tvrdo. Svijesne i dobre majke su imale 
i imadu mnogo djece. Istina je, da imadu s nji- 
ma mnogo muke i truda, ali sve te muke i na- 
pori prestaju, a za njih ih čeka Božja nagrada. 


Čuo sam jednog mladog svećenika, kad je 
rekao: „16 nas je bilo djece. Kad su se moji 
roditelji vjerili nisu imali ništa. Danas pak 
imamo lijepi imutak i svi smo opskrbljeni.” 
Evo vam, kršćanske obitelji ! Evo vam blago- 
slova Božjega nad njom ! Dok smo se 

jednom o tome u vlaku razgovarali, čula nas 
jedna žena, digne se i poviče : „Ja sam ih imala 
17 i svi su mi bili vojnici !” Zaista prava žena i 
majka ! — — — 

U životu sv. Katarine Sijenske čitamo, da su 
njezini roditelji imali 25 djece. Ona je bila pred- 
zadnja, pa je ipak bila takova žena, da je imala 
veliki upliv i na samoga papu. 

Roditelji ne imadu djecu samo za zabavu. 

Mnogi roditelji imadu djecu u današnje doba 
uglavnom samo za zabavu, za igračku. Ljube 
ih, igraju se s njima i smiju im se. Oblače ih 
i cifraju kao kakve lutkice. To je sramota. 
Da, baš to nezgodno oblačenje djece pokazuje 
često kako stariji imadu malo pameti, stidlji- 
vosti i straha Božjega. Koliko smo već puta 
slušali riječi : Mladi bi ljudi nešto vrijedili, 
kad bi stariji imali pameti ! 

Neka budu djeca starijima na veselje ! A 
na veselje im biti ne će, ako budu lijepo obučena 
i načičkana, nego ako budu dobra. Dobro je 
dijete ljupko i milo. 

Da je ta zapovijed roditeljima dana od Boga, 
vidimo iz Isusovih riječi, što ih je rekao na 
putu križa: „Kćeri Jeruzalemske ne plačite 
za mnom, plačite nad sobom i djecom svojom !. . . 

Čitamo u životu kardinala Diipenbrocka da 
su njegovu majku — bila je grofica — djeca 
više puta vidila gdje plače. „Mama, zašto pla- 
čete ?” pitali je. „Za vas, djeco moja, od 
brige za vas”, odgovorila im je majka. To je 
bila mudra žena, koja se brinula za buduć- 
nost svoje djece. Ako je plakala dok su joj dje- 
ca bila malena, zato se poslije smijala, dok su 
postali veliki i bili joj na čast i veselje. Majke 
koje se samo smijuckaju djeci dok su malena, 
plaču, kad djeca ponarastu... 

Mnogi roditelji uzimaju svoju dužnost pre- 
više na laku ruku. Zadovoljni su samo da im 
djeca nisu baš najgora. Da im nisu djeca pre- 
više nezgrapna, da im ne rade štete i da ih ne 
sramote. Dali su im djeca pobožna do toga mno- 
gima nije mnogo stalo. Da li su im djeca u kojem 
katoličkom društvu, ili ne, to im je svejedno. 
Pa i same majke često govore : „On je i bez 
toga tako dobar.” Pitanje je, da li je tako ! Dobar 
biti nije tako lahko. I baš za to, jer su rodite- 
lji često zadovoljni sa srednjom mjerom, zato 
mnogo puta ni srednje ne postizavaju, i to je 
evo razlog da ima danas toliko pokvarene 
mladeži. Jer u dobru nikad toliko ne postigne- 
mo koliko želimo. Tko hoće imati dobru djecu, 
mora tako raditi da budu najbolja, onda tek 
će biti dobra. 

Priredio : A. Vojvoda 

Iz kršćanskoga nauka 

Stvorenje naših praroditelja Adama i Eve 


(Gen. I, 26—28; II. .8—25.) 

I ne bijaše čovjeka koji bi obrađivao zemlju. 
Reče Bog : ,, Načinimo čovjeka na sliku i priliku 
svoju, da bude gospodar riba, ptica, životinja 
i cijele zemlje. 

I (ovako) stvori Bog čovjeka na svoju sliku : 
tijelo mu načini od gliba zemaljskoga, a u nj 
udahne dah života. I tako postane čovjek 
duša živa. 

Zatim reče Bog : „Nije dobro da čovjek 
bude sam. Načinimo mu pomoćnicu prema 
njemu.” 

Načinivši Bog od zemlje sve životinje ze- 
maljske i sve ptice nebeske dovede ih k Adamu, 
da vidi, kako će ih Adam nazvati ; pa kako Adam 
nazove koju životinju, tako će joj biti ime. 

I nazva Adam imenima svojim sve životinje 
i sve ptice nebeske i sve zvijeri zemaljske ; 
ali se Adamu ne nađe pomoćnica prema njemu. 

Tada posla Bog na Adama tvrdi san, a kad on 
zaspa uze jedno od rebara njegovih i mjesto 
njegovo popuni mesom. 

I načini Bog od rebra, koje uze čovjeku, 
ženu i dovede je Adamu. 

Adam reče : „Sad eto kost od mojih kosti i 
meso od moga mesa ; ova će se zvati čovječica, 
jer je uzeta od čovjeka. 

Radi toga će ostaviti čovjek oca svoga i majku 
svoju i prionuti uz ženu svoju i bit će dvoje 
jedno tijelo. 

I blagoslovi Bog muža i ženu i reče im : ,,Ra- 
stite, množite se i napunite zemlju.” 

I vidje Bog, da je sve vrlo dobro... Tako 
bi dovršeno nebo i zemlja. 

ISUS HOĆE, DA JA VJERUJEM. 

Adam i Eva jesu moji praroditelji. 

Bog ih je stvorio na svoju sliku i priliku. 

Radi toga ih je obdario životom, kojim žive 
tri osobe Božje obitelji, a to je život milosti. 

Praroditelji su bili u početku ljubljena djeca 
Božja i baštinici neba. 

Razlaganje. 

(Ovo čitaj glasno i više puta ponavljaj) : 

* Prvi čovjek i prva žena nisu postali sami 
od sebe. Njih je stvorio dobri Bog. 

Bog je najprije stvorio čovječje tijelo. Da to 
učini, uzeo je „glib zemaljski”, jer je zemlja 
već tada bila stvorena. 

Ali to tijelo nije još moglo govoriti, micati 
se ni misliti. Ono je bilo kao neki lijepi kip, 
ali bez života, jer u njem nije bilo duše. 

* Dobri je Bog stvorio Adamovu dušu iz 
ništa. 

Isto je tako stvorio duše svih ljudi pa i moju 
iz ništa. 


Duša Adamova stvorena je na sliku i priliku 
Božju. Duša je ljudska slika, živo ogledalo 
dobrog Boga, kao što je dijete slika svoga oca i 
živo ogledalo majke. 

* Dobri je Bog htio, da svi ljudi budu ne samo 
djeca Adamova, nego i djeca Božja, tako da budu 
zauvijek s njim sretni. Zato je učinio Adama 
djetetom svojini i baštinikom nebeskih dobara. 

Da Adam postane djetetom Božjim, dao mu 
je dobri Bog život milosti, koji^nam je kasnije 
opet pribavio Gospodin Isus. Životom milosti 
moram i ja uvijek živjeti. 

* Sva djeca nisu jednako slična svome ocu 
i majci. 

• Svi su ljudi djeca Božja. Ipak mu nisu svi 
ljudi jednako slični svojim životom. 

Najvećma su slični Bogu oni kršćani, koji 
žive, kako je učio Gospodin Isus Krist. 

Gospodin je Isus uistinu, dijete Božje. On je 
najbolja slika Božja, najvjernije ogledalo dra- 
gog Boga, jer on je jedini Bog kao i Bog Otac. 

* I ostali ljudi, djeca Božja žive životom 
Božjim, ali ne na isti način kao Isus, jer su oni 
samo ljudi. 

Makar je Adam bio savršeniji od svakoga 
čovjeka, ipak je bio manje savršen od Isusa. 

* Bog je vidio, da Adam ne može biti potpuno 
sretan na zemlji, ako ostane sam. Zato mu je 
trebalo dati ženu, koja će ga voljeti i pomagati 
pri svemu. 

Zato je Bog načinio od tijela Adamova Evu. 
U njezino je tijelo udahnuo dušu jednako kao 
i u Adama. 

* Iza toga je Bog spojio Adama i Evu ženid- 
benim vezom i naredio im da rađaju djecu. 

Dobri je dakle Bog stvorio ljudsku obitelj. 

Svi ljudi potječu od Adama i Eve. 

Adam i Eva su praroditelji čovječanstva — 
i moji praroditelji. 

* 

Molitva: Očenaš, koji jesi na nebesima. 
Sveti se ime tvoje! Dođi kraljevstvo tvoje! 
Budi volja tvoja, kako na nebu tako i na zem- 
lji- 

Odluka: Gospodin, koji je moj pravi brat 
i naj savršenije dijete Božje, ljubio je sve ljude. 
I ja ću ljubiti sve ljude, jer smo svi ljudi čla- 
novi velike obitelji Adama i Eve, a treba da 
budemo svi dionici sreće i blaženstva u zajed- 
nici s dragim Bogom. 

Pitanje: Kako su se zvali prvi ljudi, 
što ih je Bog stvorio ? 

Prvi ljudi stvoreni od Boga zvali su se Adam i 
Eva. Oni su naši praroditelji. 


IIIIIIIIIIIIIIIIIIIIIIIIIIIIIIIIIIIIIIIIIIIIIINIIIIIIIIIIIIIIIIIIIIIIIIIIIIIIIIIIIIIIIIM^ 'idilllll 


Cvijet iz Jerusalitna, 


blagoslovljen na grobu Isusovu i na mjestu smrti BI. Djevice 
Marije, dobit će svaki na dar sa svetom sličicom, tko daruje 
barem 10 dinara za oltar Kraljici Hrvata u Jerusalimu ! 


Zemaljski raj 


Đavao sakriven pod oblikom 
zmije napastuje Adama i Evu. 

(Gen. II. 6, 15. 17, 20; III. 1—7). 

I uze Bog čovjeka i smjesti ga u raskošni 
vrt, da ga čuva i obrađuje. 

I učini Bog, da iz zemlje uzrastu sve vrste 
drveća ugodnog za gledanje i slasnog za jelo. 
Usred vrta pak postavi drvo života i drvo 
spoznanja dobra i zla. 

Zapovijedi Bog čovjeku : „Od svih plodova 
u vrtu slobodno jedi, ali pazi da ne jedeš od 
drveta spoznanja dobra i zla. Kojigod dan bu- 
deš jeo od njega, sigurnom ćeš smrti umrijeti.” 

A đavao uđe u zmiju i reče ženi : „Zašto 
vam je Bog zabranio jesti od svih plodova ? 
Kako biste mogli vi umrijeti, ako jedete od 
drveta spoznanja dobra i zla ? — Ne vi ne 
biste umrli, nego bi vam se onda, kad biste jeli 
s drveta spoznanja dobra i zla, otvorile oči i 
spoznali biste dobro i zlo kao i Bog ; a to on zna 
i zato vam zabranjuje jesti. 

Vidje žena, da je plod drveta dobar za jelo, 
lijep za oči i poželjan za sticanje znanja. Uzme 
ga dakle, jede i dade mužu, koji također jede. 

Sada im se otvoriše oči... i skupivši lišće 
od smokve načiniše si pregače. 

ISUS HOĆE DA VJERUJEM. 

Postoje osim dobrih anđela, još i zli anđeli, 
koje zovemo đavolima. Ušavši đavao u zmiju 
napastovao je prve ljude Adama i Evu. 

On se skriva i na sve moguće načine nastoji, 
da me odvrati od pokornosti dragom Bogu. 

Ja mogu božjom pomoći uvijek nadvladati 
napasti đavolske. 

Razlaganje : 

(Ovo čitaj glasno i više puta) : 

* Dragi je Bog smjestio Adama i Evu u divni 
vrt, pun krasnog drveća i sočnih plodova. Sre- 
dinom vrta protjecala je rijeka. 

Taj vrt zovemo zemaljski raj. 

Dragi se Bog pokazivao Adamu i Evi svakog 
jutra i večeri. S njima bi govorio, povjeravao 
se i bodrio ih, da ostanu uvijek dobri. 

* Bog je u svojoj dobroti dopustio Adamu i 
Evi, da jedu od svega drveća. 

Ipak im je zabranio, da se dotiču jednog dr- 
veta, koje zvalo drvo spoznanja dobra i zla. 

Dragi je Bog upozorio praroditelje : ako bu- 
dete jeli od plodova ovog drveta, sigurno ćete 
umrijeti. 

* To je čuo đavao, koji je bio zavidan Adamu 
i Evi na njihovoj sreći. Njega zovemo još i 
sotonom. 

Đavoli nisu bili oduvijek zli anđeli. 

Kad je Bog stvorio anđele, svi su bili dobri. 
Jednoga dana reče sotona u svojoj oholosti 
Bogu : „Ne ću da ti služim.” 

Među anđelima nastala su dva tabora : jedni 
su ostali vjerni Bogu i borili se pod vodstvom 
sv. Mihaela ; drugi su se odmetnuli i izabrali 
za vođu sotonu. To su bili zli anđeli, koje zovemo 
đavoli. 

Dobri je Bog kaznio zle anđele. Arhanđeo 
ih je Mihael prognao s neba, a Bog ih bacio 
u pakao. 


* Jedan se anđeo sakrio u zmiju i pitao Evu : 
„Zašto ne jedete plodove s drveta što je posred 
vrta ?” 

Eva odgovori : „Bog nam je to zabranio. 
Ako jedemo, umrijet ćemo.” 

Đavao reče : „Ne ćete umrijeti, nego ćete 
postati slični Bogu.” 

Đavao predobije Evu. Ona se branila, ali je 
ipak gledala na plod. Opazila je, da je on vrlo 
privlačiv. Sad je htjela da ga uzme. Približi mu se 
dakle, otrgne, zagrize i dade jedan dio Adamu. 

* Đavao se bavi i sa mnom. On je zavidan 
na svemu, što mi je učinio dragi Bog. Zavidan 
mi je na sreći, koja mi po Božjem obećanju 
pripada. 

On se i sada skriva kao u raju zemaljskom 
pod različitim izlikama i dolazi govoriti mojem 
srcu kao nekad Evi : „Bog ti je to zabranio ? 
Zašto ne bi učinio ? Zašto ne bi i ti, , kao nekad 
Adam i Eva kušao, što je dobro i zlo ?” 

* Ja ne ću učiniti kao Eva. Ona je bila kriva, 
što je uopće počela govoriti s đavlom. Trebala 
ga se odmah otresti. Nije smjela gledati na plod. 

Kad bude đavao kušao napastovati me, 
da učinim nešto zla govoreći mi : „Gledaj, 
kako je to ugodno. Pa ipak nije to tako veliko 
zlo”, tada ga ne ću uopće slušati. 

Nikad ne ću u napasti ostati sam, nego ću 
potražiti društvo ili otići majci. Đavao se 
naime ne približuje lako djeci, koja su u druš- 
tvu s majkom ili drugom čestitom djecom. 

Na zlo ne ću ni pogledati, pogotovo, ako je 
ugodno. Ako bih ga gledao, moglo bi mi se do- 
goditi, da me privuče i da sagriješim. 

Uvijek ću u napasti prizvati anđela čuvara 
u pomoć. 

Ako samo hoću mogu uvijek nadvladati 
đavla. S Božjom pomoći mogu se uvijek odu- 
prijeti napasti. 

Molitva: Oče naš, koji jesi na nebesima. 
Sveti se ime tvoje ! Dođi kraljevstvo tvoje. 
Budi volja tvoja, kako na nebu tako i na zem- 
lji. Kruh naš svakidašnji daj nam danas. Ne 
uvedi nas u napast, nego izbavi nas od zla. 
Amen. 

Odluka: Ako me bude kogod htio navesti 
na zlo, bježat ću od njega kao od đavla. Po- 
slije ću sve reći svojoj mami. 

Pitanje: Što rade- đavoli nama ljudima? 

Oni se mnogo trude oko nas. Traže zgodu, 
da nas uvedu u napast, da tako učinimo zlo 
pred Bogom. Priredio : A. Igrec 


HODOČAŠĆE U SVETU ZEMLJU 


od 12. srpnja do 7. kolovoza 

Pridružite se i vi ovom hodočašću ! 


Cijena : III. razred 7800 Din, II. razred 9500 Din 


Prijave prima do konca svibnja 
ODBOR ZA HODOČAŠĆA U SVETU ZEMLJU 
Zagreb, Trg Kralja Tomislava broj 21 

Život s Crkvom 

Za svjetski mir 


Sv. Otac papa Pijo XI. održao je dne 1. 
travnja (aprila) o. g. tajni konzistorij. Pred 
zborom kardinala izrekao je tom zgodom va- 
žan i zanimljiv govor o miru. On je rekao ot- 
prilike ovo : 


Imamo razloga da s najvećom boli promatra- 
mo ovu krizu. Započela je na gospodarskom 



MAJKO BOŽJA, MOLI ZA NAS I 


polju, prešla na političko, te bezobzirno hara 
na ćudorednom polju. Nepogode su danas 
već mnogo teže. Privreda nije imala vremena 
ni da popravi gubitke prošloga rata, a već 
tmasti oblak pokriva svod nebeski. Iznenadne 
munje sijevaju. To vodi u neizvjesnost, smućuje 
i zaprepašćuje ljudske duše. Ovdje nailazimo 
istinitost riječi Spasitelja : „Ljudi će se sušiti 
od straha i iščekivanja, što će se dogoditi po 
svem svijetu.” 

Poradi toga upiru ljudi oči na zajedničkoga 
oca. Žele svijetla, utjehe i nade. On otvara 
dušu i dovikuje : „Nijedno vrijeme nijesu ljudi 
mogli biti bez kršćanskoga ufanja. Pogotovu 
ne mogu biti sada. Moramo se uprijeti na ne- 
dvojbenu istinu : Nas same i sve naše upravlja 


volja Božja. Mi treba da smo slični apostolima 
u lađici na uzburkanom moru. Oni se u stisci 
obraćaju Spasitelju. I nastala je tišina velika. 

Osuđivanje rata. 

Tjerati narode da liju bratsku krv jest gro- 
zni zločin i bijes ludoga srca. Nemoguće je 
nadalje zamisliti, da oni, kojima je zadaća 
širiti boljitak, sreću i blagostanje naroda — vode 
svoj narod i druge narode na uništenje i pro- 
past. Ako bi pak tkogod — sačuvaj Bože — 
preuzeo na sebe tu odgovornost spremanja i 
izvršenja ovakova neizreciva zločina, tada će 
biti naša molitva : — iako s boli u srcu : ..Go- 
spode, rasprši narode, koji hoće ratove !" 

U svrhu mira, govorio je brižni Pijo XI., 
obdržavati će se u masabjelskoj spilji u Lur- 
du svečana trodnevnica sv. Misa. Preko Gospe 
molit će se svijetlo onima, u čijim se rukama 
nalazi uprava i sreća naroda. Pozvani smo i 
mi svi iako smo daleko od Lurda, da molimo 
u zajednici s njima. U to će se vrijeme nepre- 
kidno kroz tri dana i tri noći najvećom pobož- 
nosti slaviti euharistijska žrtva. To će se doga- 
đati kod oltara one, kojoj je Sin Njezin povjerio 
ljudsku obitelj kao Majci. Lurdska će spilja 
dakle primiti lik nove Golgote orošene božan- 
skom krvlju. Ova trodnevnica, koja će početi 
25. travnja u 3 sata poslije podne, biti će zahvala 
za milosti svete godine, a pogotovo izvor obil- 
nih milosti na molbe Neokaljane djevice, da 
konačno zasvijetli zvijezda mira ispaćenome 
rodu ljudskome. 

Tako je govorio vrhovni vidljivi Namjesnik 
Isusa Krista na zemlji, koji kao brižni* Otac 
s velikom boli prati teške prilike, što pritištu 
ljudski rod u današnjim danima. On poziva 
sve na molitvu, i čvrsto pouzdanje u Boga uz 
prizivanje u pomoć Naše Gospe Lurdske. 

Škreblin. 


Euharistijski kongres u Ljubljani 

Od 28 — 30 lipnja održat će se u Ljubljani 
veliki Euharistijski kongres za sve katolike u 
našoj državi. Upozoruju se i naši čitatelji na 
kongres. Mi smo dužni i unutarnjim načinom 
iskazati ljubav Euharistijskom Spasitelju, a 
dužni smo to i izvanjskim načinom svečano 
pokazati. Već sada moramo početi s molitva- 
ma za uspjeh kongresa i za naše hrvatsko su- 
djelovanje ondje. Treba i štediti, da uzmogne 
čovjek namiriti putne i opskrbne troškove. 
U svakoj našoj biskupiji osnovan je poseban 
odbor za kongres. U zagrebačkoj nadbiskupiji 
adresa je odbora : 

Zagreb, Kaptol broj 29. 


TKO LJUBI I ŠTUJE NEBESKU GOSPU, 


darovat će barem 10 Din za oltar Kraljice Hrvata u Jerusa- 
limu. Darovi se šalju na Društvo sv. Jeronima. Svaki takav 
darovatelj dobiva na dar sličicu s cvijetom iz Svete Zemlje. 

Kršćanska obitelj 

Prezreni 


Grad. Vreva. Nitko se ne obazire na nikoga. 

Na uglu jedne ulice stoji dječak. Poderan. 
Musav. Pruža ruke prema prolaznicima. Moli. 

— Darujte me, siromaha ! 

— Udijelite mi štogod... 

— Gladan sam. Majka mi umire. 

Dječak trči za prolaznicima i traži milosti- 
nju. Glas ga izdaje. Ne može dalje... 

Svijet nijemo prolazi. Nitko se na njega ni 
ne obazire. Prezirno stupaju pokraj njega. 
Mirisi pomada i raznih vodica šire se od mno- 
gih prolaznika. Glava te može zaboljeti od njih. 
Za te trice ima novaca ! Treba sačuvati ideal 
,, lijepe žene”. Biti majka, žrtvovati se za dru- 
goga, to ne će da razumiju gradske žene ! Po- 
nosno stupaju mimo malog dječarca. Ne razu- 
miju njegovo stanje. 

Mali se vraća kući. Gladan je. Izmučen. 

Kod kuće leži bolesna njegova majka. Is- 
crpljena je od gladi i boli. Mali veli : 

— Majko, ništa nisam danas dobio. Gladan 
sam. Kruha, mamo, samo malo kruha ! 

Žena plače. Uzdiše. Miluje malog. Tješi... 

— Cvijeće sinko, beri i prodavaj ! Time ćeš 
zaslužiti koju paru. 

Veselo mali skoči. Nabrao je cvijeća. Skitio 
ga je u kitice. Nosi ga u grad. Ondje vole ljudi 
cvijeće... 

— Kupite cvijeća ! 

Nijemo prolaze pokraj njega. 

— Izvolite gospojice cvijeća. Mali je milo po- 
gleda svojim tamnim okom. Gospojica se okrene. 

— Što stoji ? 

— Dinar komad. 

— Eee, to je malo previše. Evo ti pola. 

Uzima kiticu. Miriše. Mali prima i pola dinara. 

Slabo i to ide. Ipak nešto nosi. 

* 

Jednog dana ide mu ususret lijepo obučen 
gospodin. Ispod ruke vodi mladu djevojku. 

— Ovi će sigurno kupiti ! 

— Izvolite mirisava cvijeća ! 

Gospodin i gospojica se ne obaziru na njega. 

Mali ide za njima. Ne da im mira. 

— Gospodine, kupite ovu kiticu. Krasna je. 

— Marš, mali ! Što dosađuješ ? 

Zamahne po obrazu ga lupi. Mali zacvili. 
Gospodin i gospojica smijući se idu dalje... 

P a r i s k 

Ljudevit Ganghofer pripovijeda u svojim us- 
pomenama iz mladih dana ovu crticu : 

Bio je studentić od 10 godina, i dođe kući 
na ferije. Majka je na povratku svoga sina 
pretražila sve njegove kovčege, da mu uredi 
njegovo odijelo. Pri tom naiđe na knjigu : 
„Pariške tajne”. Kad je mati pročitala naslov 
knjige i vidjela, kakva je, od srdžbe joj se 
ražare oči i od stida joj krv udari u obraz : 

„Prljavi derane, zar takve knjige ti čitaš!” 

Mati uzme knjige i udri s njima sina po glavi 
i po licu, a onda ih baci u peć. Sa suzama u oči- 


Majka mu biva sve slabija. Sile je ostavljaju. 
Osjeća konac. Zove malog k sebi. Preda mu sli- 
ku i dade neke listove. 

— Idi u grad. Predaj ove stvari gospodinu, 
što stanuje... kaže mu ulicu i broj kuće. 

Mali odlazi. Zvoni na vratima. Dolazi neka 
gospođa. 

Mali traži gospodina. Dolazi isti gospodin, 
koji ga je ćušio. Mali dršće. 

— Sto bi ti ? 

— - Evo vam ove stvari. 

Gospodin uzima sliku. Promatra je. Vidi sebe 
i majku dječakovu. Problijedi. Otvara listove. 
Nalazi svoje i njezino pismo, u komu ga moli, 
da se smiluje malome i opskrbi ga. 

— Ne mogu tu ništa učiniti. Sad se ženim. 
Ne ću dopustiti, da mi umakne ova bogata 
ribica. Zašto je rodila ? Luda ! Mogla je i da- 
nas uživati svijet ! 

— Reci, da nema ništa ! 

* 

Žena proklinje. Čupa si kosu. Malom veli, 
tko mu je otac. Doskora umire. Mali se potepa 
po svijetu. Živi iz dana u dan. Bez poznavanja 
vjerskih istina i odgoja trči ulicama grada i 
uči se raznim opačinama. U srcu nosi mržnju 
na sve, što nije kao on. 

— Umori ! Ubij ! Bez smilovanja ništi, tu 
podlu gospodu ! — To mu je cilj života. 

Dočepati se novaca, bilo kojim načinom, 
pa da se i on naužije „života i svijeta”, kako to 
čine mnogi naši bogatuni i dobro stojeći gra- 
đani. To je danas poklik tolikih ljudi, potlače- 
nih i prezrenih zbog grijeha roditelja i svojih. 
Ti u svome siromaštvu traže promjenu gospo- 
darstva u svijetu, a da se sami dočepaju boljega 
života. Ljudi bez vjere i života po njoj, stvaraju 
kaos u svijetu. Čitav svijet izgleda kao zatvoreni 
kotao, u kome vri voda, a ljudi svojim životom 
lože i bude sve veći žar vatre pod njim. Čovječe, 
kuda ideš ? Zašto uludo srljaš u pandže zvijeri, 
koja će te proždrijeti svojim nezasitnim raljama... 

Kristu se vrati, pa da ti On dade mir i utjehu 
i zadovoljstvo, jer to On jedini može dati ! 
On je zbog tebe umro na križu. On te ne će osta- 
viti u ljubavi svojoj, ako mu se vratiš i poni- 
zno Ga zamoliš za oproštenje grijeha. 

Karlo Ivančić. 

e tajne 

ma reče mati pjesniku : „Sad više ne ću da o 
tebi što znam.” 

Pjesnik nadodaje : „Nijesam knjigu upće 

još čitao. Nikad je ni ne ću pročitati u svom 
životu. Koliko god puta sam htio, da ju uzmem 
u ruke, uvijek sam je i opet odbacio od sebe.” 

Tako i ti, ne uzimaj knjige u ruku, koju ne 
bi smjela tvoja mati da vidi. Imaj na umu, 
kao da tvoja majka gleda sa suznim očima, 
kako ti čitaš prljavu knjigu. — Sjeti se napo- 
kon i ove misli : neću da čitam knjige, s kojom 
ne bih smio da stupim pred Božji sud. 


Gospa dobrog savjeta 


Hrabrost 


Nakon kreposti i razboritosti i pravednosti 
moramo promotriti treću stožernu krepost : 
hrabrost. Bez nje si i ne možemo zamisliti 
napredovanje u duhovnom životu. Hrabrost 
je naime ona krepost, koja svladava zapreke 
na putu savršenstva, što više junački vodi 
čovjeka na put samoprijegora i žrtve. Govoreći 

0 stožernoj kreposti hrabrosti ne možemo 
imati na pameti obične svakidanje poteškoće. 
Razne malenkosti moramo svladavati nebrojeno 
puta, hoćemo li uopće koje kreposno djelo 
vršiti. Stožerna krepost hrabrosti svladava 
velike zapreke duhovnoga napretka, ona kroz 
teške žrtve i samoprijegor, što više po neustra- 
šivom gledanju i samoj smrti u oči, vodi poje- 
dince u Božju blizinu. Njezina je zadaća u pr- 
vom redu svladati prirođeni strah pred raznim 
poteškoćama. Takav je čovjek po svojoj naravi, 
da se boji. Često puta imade i veliki razlog, 
koji puta postoji samo prividni razlog strahu, 
ali kad se strah porodi, čovjek ne može muka- 
ma vedro pogledati u oči. U takvom slučaju 
dolazi u pomoć hrabrost. Ona svlada strah, i 
čovjek se može upustiti u borbu sa svim po- 
teškoćama. Što više, ne samo da ne preda 
pred njima, nego ih, ako to razboritost dopu- 
šta, i sam traži. On postaje duhovnim junakom, 
koji uzima na sebe svoj križ i slijedi najhrabrijeg 
Junaka, Golgotskog Mučenika. 

Moramo još promotriti samu hrabrost u nje- 
zinim vrstama i stupnjevima. Hrabrost imade 
u prvom redu poslužiti svakom pojedincu 
za njegove vlastiti duhovni život. U tom pogle- 
du ona pomaže čovjeku, da uzmogne svladavati 
najteže požude, da si otkine srce od naslada, 
pa i onih, koje su veoma zamamljive, da napo- 
kon usprkos svih zapreka udari putem raznih 
kreposti. U tom smislu hrabrost svladava 
svakom pojedincu njegov vlastiti ja. Već stari 
poganski učenjaci znali bi kazati,, da nije najveći 
junak onaj, koji može svladati snažnog neprija- 
telja, nego onaj, koji znade i mogne svladati 
samoga sebe. Na to svladavanje samoga sebe 
upozoruje nas često Božanski Spasitelj. Hra- 
brost može nadalje nekoga natjerati, da se radi 
duhovnoga ili tjelesnog dobra bližnjega sam 
izvrgne pogibelji, pa i istoj smrti. Tako hra- 
brost goni čovjeka, da za bližnjim skoči u 
vodu, ne bi li ga spasio od smrti. Tako hrabrost 
upravlja srcima tolikih misionara, i mnogih 

1 premnogih slugu i službenica kršćanske ka- 
toličke ljubavi prema bližnjemu, da se odre- 
knu sebe, i stave samo i jedino u službu ljubavi 
spram Gospodina i bližnjega u misijama, bolni- 
cama i slično. Njima daje hrabrost ljubav 
Kristova, kako lijepo uči sv. Pavao. To su oni, 
koji slijede Gospodina u Njegovim riječima, 
Krvlju zasvjedočenima : ,, Nitko nema veće 
ljubavi, nego kad dušu svoju (t. j. život svoj) 
daje za druge.” Ovamo spada i mučeništvo. 
To je hrabrost, koja je ojačala srce junaka i 
junakinja Kristovih, koji su za svetu vjeru i 
za krepost položili svoj život. Hrabar je i kre- 


postan i onaj, koji se veselo pokorava odredba- 
ma Božje Providnosti, pa snosi teške i preteške 
muke i kušnje, koje ga neprestano snalaze 
u ovozemskom životu. Nije zato na primjer 
u hrabrosti velika samo sv. Agata, koja se dala 
na sve načine rezati i mučiti, nego i sveta Mala 
Terezija, koja je tražila i dobila od Gospodina 
mučeništvo srca. 

Sredstva, kako da postignemo hrabrost jesu : 
U prvom redu je tu molitva. Molitvom čovjek 
postizava od Gospoda danu hrabrost. Odmah 
nakon molitve moramo promatrati svete u 
nebu, koji su nekada živjeli na toj zemlji, i 
hrabro se boreći, postigli vječnu nagradu. 
Razumije se samo po sebi, da je među njima 
na prvom mjestu sam Spasitelj i nebeska 
Majka. Osobito sredstvo, kojim se postizava 
hrabrost je veliko pouzdanje u Boga i preda- 
nje u svetu Njegovu Volju. Čovjek predan u 
Gospodina ne boji se nikoga i ničesa. Ljubav 
i to što veća ljubav spram Gospodina podloga 
je svakoj hrabrosti. „Ljubav naime sve može 
sve snosi...”, kako uči Apostol. I u najtežoj 
borbi ljubav uzbudi hrabrost prema onoj riječi 
Apostola: „Što nas može odijeliti od ljubavi 
Kristove ?. . .” 

Po molitvi dakle i predanju, nada sve pak 
po ljubavi moramo se poskrbiti za krepost 
hrabrosti. Po hrabrosti postajemo junacima u 
očima Božjim, napredujemo na putu savršen- 
stva, borimo se za blizinu Božju, i konačno 
je osvojimo. 

Dr D. Hren. 



ASPIRIN tablete Imaju s 
leđne strane utisnut 
,,Bayer-ov križ@“ a s dru- 
ie strane Ime „Aspirin 0.5’*. 

ASPIRIN 

Mala tableta sa velikim efektom. 

Zastupstvo: »Jugefa« k. d. ( Zagreb. 

Oglas registr. pod S. Br. 12414 od ». VI. 1934. 

Iz Apostolata sv. Ćirila i Metodija 


Majčin 

U mjesecu se svibnju diljem cijeloga katolič- 
kog svijeta obavljaju svibanjske pobožnosti. 

U svim se krajevima svijeta natječu djeca Ma- 
rijina, kako da svoju nebesku Majku što ljepše 
i srdačnije proslave. I naši gradovi ore slavom 
Marijinom i naša sela pjevaju i mole Njoj u čast. 
Ta se slava Marijina ne razlij eže samo u pro- 
svijetljenim krajevima Evrope i Amerike. Gla- 
sovi o njoj dopiru i iz najzapuštenijih krajeva 
svijeta. I oni crni i žutokosi kršćani katolici, 
koji su tek netom upoznali svijetlo svete vjere, 
upoznali su se ujedno i sa štovanjem Marije. 
Njezine proročke riječi : „Gle odsele' će me bla- 
ženom nazivati svi naraštaji”, ispunjavaju se 
neprestano. Duhovna djeca svete majke Cr- 
kve po svem svijetu pjevaju na slavu nebeske 
Majke. 

Bacimo li sada svoj pogled po Istoku, to 
ćemo vidjeti žalosnu sliku mrtvila. Istočnjaci 
doduše štuju Blaženu Djevicu. 0 Njoj vjeruju 
jednako, kako vjeruje i naučaje sveta Crkva 
katolička. Svibanjske i listopadske pobožno- 
sti u čast nebeskoj Majci oni ipak ne poznadu. 

U odijeljenim istočnim crkvama ne štuje se 
BI. Gospa toliko i tako raznim lijepim pobož- 

0. Pavao 

Nedavno je nemila smrt ugrabila jednog od 
ponajboljih misionara i revnitelja za sveto 
sjedinjenje na Balkanu. To je o. Pavao Hri- 
stov. Rodom je bio Francuz, ali je ostavio svoju 
domovinu, da može život svoj posvetiti slavi 
Božjoj i spasu neumrlih duša. Stupio je u novo 
osnovani red misionara od Uzašašća Marijina, 
koji se inače zovu asumpcionisti. Njihova je 
poglavita svrha raditi za sveto sjedinjenje. 
Ovaj red, premda je mlad, proširio je svoje 
djelovanje po svem kršćanskom Istoku. Ima 
svoje kuće i zavode u Grčkoj, Maloj Aziji, Pa- 
lestini, Siriji, Turskoj, Bugarskoj, a od nedavna 
i u Srbiji. U Beogradu sagradiše Asumpcioni- 
sti crkvu, te uzdržavaju škole. 

0. Pavao Hristov stekao je vanrednih zaslu- 
ga za sveto sjedinjenje u Bugarskoj prije bal- 
kanskog rata, a osobito u vrijeme balkanskoga i 
svjetskoga rata. On je organizirao grkokatoličku 
crkvu u Bugarskoj, što više, bio je i generalni 
vikar. Kad je balkanski rat razrušio sela bugar- 
skih sjedinjenih katolika, on ih je selio na druga 
mjesta, gradio sela i crkve, brinuo se za nji- 
hovo uzdržavanje. 

Veliku pažnju posvetio je o. Hristov uzgoju 
domaćeg svećenstva, pa je stoga osnovao u 
Drinopolju slavensko sjemenište. 

0. Hristov bio je u najživljim vezama s našim 
„Apostolatom sv. Ćirila i Metodija”. Nama je 
slao izvještaje o svojim uspjesima. Nas je iz- 
vješćivao točno o stanju slavenskih misija u 
Bugarskoj, pa smo naročito u vrijeme balkan- 
skog rata dobivali izvorne vijesti iz opustoše- 
nih krajeva o ratu i o položaju progonjenih 


poziv 

nostima kao kod nas. I sada, u Gospinom 
svibnju, tek nekoliko milijuna istočnih kršća- 
na obavlja svibanjske pobožnosti. To su oni 
istočnjaci, koji se nikad nisu odijelili od Crkve 
katoličke ili su se vratili u njezino krilo. Nisu 
se oni „polatinili”, kako im neki predbacuju. 
Oni su zadržali svoj lijepi istočnjački obred 
i svoj jezik u bogoslužju. Zadržali su svu svoju 
staru predaju i sve svoje svetinje, ali, boraveći 
na Petrovoj pećini, primili su sav duhovni 
životni sok, što ga daje katolička Crkva. Tako 
su i oni poprimili naše lijepe svibanjske po- 
božnosti. 

U odijeljenim crkvama Istoka ne ori se sada 
slava Marijina svibanjskim pobožnosihna. Ipak 
to moramo željeti. Naša je dužnost moliti se 
Gospodinu, da i ondje svanu što prije svibanj- 
ske pobožnosti i uopće onakvo neprestano 
štovanje i prizivanje Marije, kako je to u kato- 
ličkoj Crkvi. Moliti za našu braću jamačno 
smijemo. Moliti za njih i moramo. A to je jedna 
od glavnih svrha našega Apostolata sv. Ćirila 
i Metodija. Prionimo uz te uzvišene molitve, 
pohrlimo u naš Apostolat. To je Majčin po- 
ziv u Njezinom svibnju. D. 

Hristov 

katolika. Mi smo njegove izvještaje znali štam- 
pati u „Katoličkom Listu”. Mi smo znali sa- 
birati novac i odijelo za uboge grkokatoličke 
bjegunce i za potrebe misionara. 

0. Hristov bio je plodan pisac. Njegovo pero 
bilo je zlatno, a njegov humor neiscrpiv. Tko 
je čitao njegove članke u starijim godištima 
časopisa „Missionen der Augustiner von Maria 
Himmelfahrt”, nije se mogao načuditi krasoti 
njegova sloga, bistrom oku i daru opažanja, 
svježini, a i apostolskom njegovu žaru. Na- 
pisao je i oveću knjigu , o,,Pantelejmonu”, 
svetom redovniku bugarske sjedinjene crkve. 
„Apostolat” je tu knjigu preveo na hrvatski, 
nu radi prilika nije ju još izdao. 

Kad bi o. Pavao Hristov prolazio kroz Zagreb, 
a to se znalo češće desiti, osobito na povratku 
iz Pariza, onda bi se redovito svratio u naše 
bogoslovno sjemenište i tu bio naš gost. 

Iza svršena svjetskog rata povukao se o. 
Hristov iz Bugarske, jer mu nije uspjelo, da 
pribavi slobodu Macedoniji, koju je poznavao 
kao malo tko i s kojom je jednako osjećao. 
Odonda je živio u Francuskoj. 

Od onoga vremena nije nam se više javljao, 
dok eto u aprilu o. g. ne dobismo vijest o nje- 
govim posljednjim danima i o njegovoj smrti. 
Saznajemo, da mu je god. 1932. pala kap. 
Postavši napola nijem, bio je smješten u kuću 
za ostarjele članove svoga reda u Lorguesu. 
Premda nije mogao govoriti, mogao je šetati 
i vršiti laki dnevni red zavoda. Gospod Bog 
pohodi slugu svoga još većim kušnjama. Po- 
stao je potpuno nemoćan. Onaj o. Hristov, 

koji je svojim govorničkim darom i duhovitošću 
zanosio svoje slušatelje, bio je nemoćan i nijem, 
te nije mogao izgovoriti više od dvije riječi : 
„Da” i „Ne”. Onaj, koji je pješke proputovao 
sva sela i sve gradove bugarske, bio je poput 
uzetoga prikovan uz krevet. Onaj, koji je re- 
ligioznim veličanstvom istočnog obreda pri- 
bavljao svom euharističkom Učitelju srca svih 
nije mogao služiti svetu Misu, nego je tek po- 
put ostalih vjernika primao svetu Pričest. 

Jedino, što je o. Hristov zadržao od prijaš- 
njih dana, bio je njegov blagi i vedri smiješak. 
Kad je jednoga dana pohodio o. Hristova 
komandant pukovnije u Lorguesu g. Groš, 
nije se mogao načuditi blaženom miru svetog 
misionara posred najvećih muka. Komandant 
je bio time tako dirnut, te se bacio pred bole- 
snikom na koljena i zamolio ga sa suzama u 
očima za blagoslov. Na odlasku reče superioru : 
„To je svetac !” 

Početkom novembra 1934. načinila mu se 
velika rana na lijevoj nozi, od koje je pocrnjela 
cijela noga. Na zahtjev poglavara bio je preve- 
zen u Toulon na kliniku glasovitog liječnika 
Dr. Malartića. 0 amputaciji noge nije moglo 
biti ni govora, jer operacija kraj suhe upale 
značila bi gotovu smrt. 0. Hristov bio je dove- 


zen natrag u Lorgues, gdje je nakon 8 dana 
od boli umro. Svoje patnje prikazivao je za us- 
pjeh svetih misija u Orientu. Umro je okrep- 
ljen svetim otajstvima okružen svojom bra- 
ćom redovnicima. Bilo je to dne 1. - decembra 
1934. Sprovod mu je bio dne' 3. decembra. 
Sprovodu je bio prisutan među drugima i Msgr. 
Kurtev, biskup sjedinjenih Bugara u Sofiji, 
učenik i poglavar pokojnikov. Msgr. Kurtev 
se baš tada vraćao sa euharističkog kongresa 
u Buenos-Airesu. Kad se nalazio u luci u Bor- 
deauxu, čuo je za smrt bugarskog misionara, 
te se odmah ' brzovlakom odvezao u Lorgues, 
gdje je mogao pribivati pogrebu. U pogrebnom 
govoru rekao je biskup Kurtev o pokojniku 
ove riječi : „0. Hristov bio je veliki misionar. 
Njegovi nazori o apostolskom radu među Sla- 
venima bili su gotovo svi odobreni od Svete 
Stolice. On je bio prohodnih ; on nam je pokazao 
put, i to dobar put ; treba samo da tim putem 
kročimo. On je našim bugarskim katolicima, 
osobito u dva posljednja rata toliko dobra uči- 
nio, da mu dugujemo najveću zahvalnost. 
On je u času najveće nevolje bio naš spasi- 
telj.” 

Neka Gospod Bog vječnom platom nagradi 
velikog misionara ! Dr K. Dočkal. 


VIJESTI IZ KRŠĆANSKOG ISTOKA 

BUGARSKA POLJSKA 


Asumpcionisti u Bugarskoj imadu ove stanice : 

1. P 1 o v d i v. Ovaj grad je središte njihova 
rada. Ovamo je godine 1864. došao o. Gala- 
bert, osnivač orijentalnih misija reda Asump- 
cionista. Kroz 20 godina radio je tiho poput 
Isusa u Nazaretu u maloj školi sv. Andrije, 
gdje je danas župna škola. God. 1884. osnovan 
je glasoviti kolegij Sv. Augustina u Plovdi- 
vu, koji je nedavno proslavio svoju 50 godiš- 
njicu. Kroz sve to vrijeme razvijao je zavod 
divno svoju djelatnost, te ga niti rat niti glad 
niti potres ne mogoše oboriti. Kraj kolegija 
diže se novo slavensko sjemenište s prekra- 
snom slavenskom crkvom, koja je ponos bugar- 
skih sjedinjenih katolika i jedna od najljepših 
crkava u gradu. U slavenskom sjemeništu uz- 
gajaju se svećenički kandidati istočnog obreda. 

2. J a m b o 1 i. U tom gradu podržavaju 
Asumpcionisti malo ili dječačko sjemenište. 
Najoolji i najidealniji pitomci ovoga zavoda 
prelaze u slavensko sjemenište u Plovdivu. 
Od njih se ište mnogo dobre volje, jer se imadu 
obvezati na dragovoljno djevičanstvo, a i na 
siromaštvo. U Bugarskoj dobivaju samo oženje- 
ni pravoslavni svećenici plaću od države, drugi 
ne ! Dječačko sjemenište ravna sada o. Jozafat 
Šiškov sa 4 druga oca. 

3. V a r n a. Tu imadu Asumpcionisti kolegij 
sv. Mihaela, dok njihove sestre oblatke imadu 
tamo djevojački licej, koji pohađa preko 400 
učenica iz najboljih obitelji bugarskih. 

4. Sliven. Tu imadu sestre oblatke zavod 
i školu. 

Bugarski Asumpcionisti izdaju mjesečnik za 
dizanje vjerskog života pod naslovom „Poklonik”, 
a služe se svi istočnim slavenskim obredom. 


Župa sjedinjenih u Mjatyniu. Dušobrižnikom 
sjedinjenih u nekada pravoslavnoj parohiji 
Mjatynie, koja je prešla sva na katoličku vjeru, 
a broji 1000 duša, postao je o. Iljan Huk, prije 
župnik u Vel. Kuškovcu. 

Marijavitska sekta u Poljskoj. U Poljskoj 
postoji već nekoliko godina sekta t. zv. Marija- 
vita. Njoj je na čelu zloglasni Kovvalski. Među- 
tim što se dešava kod svih sekti, i u ovoj sekti 
rađaju se nutarnje razmirice. Kako je protiv 
Kovvalskog ustao neki Feldmann, Kovvalski se 
zdvojno bori protiv Feldmannove opozicije. 
Među inim je naredio, da su pristaše Feldmannovi 
dokinuvši „zavjete” izgubili pravo^ da imadu 
žene za marijavitske „redovnice”. Čudni su to 
zavjeti, kad Marijavitski redovnici živu sa 
redovnicama „sestrama” u braku ! 


ITALIJA 

Općenitost i katolicitet katoličke Crkve ne 

ističe se nigdje tako očito, kao u Rimu. Među 
zavodima za odgoj svjetovnog svećenstva ima 
na pr. Kolegij Propagande vjere ove go- 
dine 49 novih pitomaca. Ti potpadaju 19 ra- 
znim narodima. Tu su zastupani : Albanci, 
Englezi, Bugari, Kinezi, Danci, Grci, Indijan- 
ci, Irci, Japanci, Jugoslaveni, Rumunji, Sia- 
miti, Švedi, Australci, Indokinezi, pitomci iz 
Iraka i Nove Zelandije. Kad je rektor ovog 
Kolegija nedavno predstavio sv. Ocu svoje 
učenike, primio ih je Sv. Otac s iskrenim vese- 
ljem veleći, da ga taj zavod kao nitko sjeća 
njegove odgovornosti kao glavu svega kršćan- 
stva. 

ZLATICE 


U žrtvi i ljubavi 

Dok je Ljerko boravio u Parizu na visokim 
naukama, dotle je Zlatica na tihom Bijeniku 
provodila posvema tihi život žrtve i ljubavi. 
Poslije svršene srednje škole nije se ona dala 
na sveučilišne nauke. Željna znanja marljivo 
je čitala, a najveći dio dana upotrebila je na 
rad za neumrle duše. Njezin život i rad bio je 
žrtva za bližnjega. Redovito je polazila siro- 
tinjske kućice u svom selu, no zaputila se i u 
siromašna gradska predgrađa. Nijedna je koli- 
bica nije odbijala, nego privlačila. Ona se na- 
šla i u barakama i čak u ciganskim šatorima. 
Jednom je čula u nekom predavanju, kako 
katolički radnik mora često puta ići kroz želu- 
dac u srce. Misao nije nježno izrečena, ali je 
istinita. Srce gladne sirotinje može osvojiti 
onaj, koji je hrani i pomaže. Vrlo imućna Zla- 
tica nije nikada žalila ni živežnih namirni- 
ca ni novaca. Ponijela je sobom mnogo stvari 
za svoje siromake. Ruke su joj bile pune svako- 
vrsnog Božjeg dara, no sva je bila ispunjena 
utjehom Gospodnjom, koju je razlijevala na sve 
strane. Nerijetko su se odigrali ovakvi prizori : 

Zlatica je išla kraj siromašne kolibice i ubo- 
gom izgladnjelom čovjeku zažeijela dobar dan. 
Odgovor je bio strašan, da su je trnci zgražanja 
prošli po cijelom tijelu. Odgovor je naime bio 
strašna psovka protiv Boga, koji da ne daje 
dobar dan siromasima. ,,Ne tako, dragi”, sažal- 
no bi Zlatica, „ne tako, jer predobri Gospodin 
baš siromake napose ljubi.” Da psovač ne us- 
pije izustiti novu psovku, odmah bi izvadila 
iz košare hljebac kruha, pa mu ga pružila. 
Dakako da je sirotan bio svladan. Ništa nije 
mogao reći, nego : hvala. Zlatica ga je odmah 
pitala za ženu i djecu. Dječici je podijelila 
svete sličice, ženu je podragala po licu, svima 
je govorila o Božjoj dobroti i ljubavi, a na ra- 
stanku je molila i zaklinjala očajnoga čovje- 
ka, neka nikad više ne kune. U takvu se kuću 
često navratila, donijela svima tjelesnu okrepu 
i zasladila je s duhovnom. Pribilježila si je ime 
nezaposlenog radnika i nastojala mu pribaviti 
kakvu takvu zaradu. Tako je pomagala siro- 
mahe, kao članica katoličkog društva Karitas, 
tako je poučavala neuke u nauci vjere kao 
članica Bratovštine kršćanskog nauka, tako 
ih je preuzela na svoju brigu, samo da se što 
više uzljubi Gospodin i nebeska Majka, kako 
je od nje tražilo njezino pobožno srce. Nije 
pitala za teškoće žrtava. Ona ih je i tražila i 
ljubila. Sve je to činila vrlo rado. Njezin dan 
je bio danom molitava i dobrih djela. 

U svojem plemenitom radu naišla je i na 
mnoge žrtve. Na ovakav način osvajati duše 
nije lako. A osim toga neko joj je vrijeme 
u^ jednom predgrađu smetao neki' bezbožni 
učitelj. On je ljude izravno huckao protiv nje. 
Jednog je dana skoro i tvorno napao. Obranili 
su je njezini siromaci. Oni su je htjeli i osve- 
titi, ali ona to nije htjela nikako dopustiti. 
Na to im je održala gotovo propovijed o ljubavi 
prema bližnjemu, pa i neprijatelju. Učitelj 
se osjetio potpuno poražen. Drugi je dan čekao, 
molio je, da mu oprosti i htio je lijepim, ali 


(Nastavak.) 

lukavim načinom, pokolebati u njezinoj revnosti. 
„Gospojice, kad bi vi znali i osjećali, što ja 
znadem i osjećam, vi bi se kanili svega, ni u 
crkvu ne biste išli.” 

Htio je nastaviti s oduljom čituljom svojih 
misli, no ona mu se hrabro suprotstavi : 

„Gospodine učitelju, kad bi vi znali i osjećali, 
što ja znadem i osjećam, vi biste išli često u 
crkvu i kanili biste se vaših napadaja na sve, 
što je Božje.” 

On ju je na to ostavio, dugo o svemu razmi- 
šljao i nakon oduljeg se vremena obratio k Bogu. 

Zlatica je tako živjela kao marna pčelica, 
koja neprestano sakuplja slatki sok i lijeta 
okolo, zuji na slavu Božju. Ta ona je u svojem 
dobrom djelovanju neprestano skrenula misli- 
ma k Božanskom Spasitelju, pozdravila Njega 
i presvetu Djevicu, sve Njima na slavu posve- 
tila. U tom je bila glavna svrha njezinoga 
rada, kao i njezinih molitava. Prikazivala 
je mnogo toga i u razne dobre i svete nakane, 
kao što su : uzvišenje svete Crkve Katoličke, 
mir u dragoj domovini i u svijetu, napredak 
dobre štampe, uspjeh misija, zadovoljština i 
naknada za psovke, blagoslov Katoličke Akcije, 
obraćenje okorjelih grij ešnika, izbavljenje duša 
iz čistilišta i slično. Još joj je uz to bila jedna 
nakana na duši. To je bila tajna njezinoga srca. 
Nitko od ljudi nije o tome znao ništa. Svjedoci 
su tome bili posvema pouzdani, koji je ne će 
ni ne mogu odati: Vječna svjetiljka je samo 
plamsala uz Gospodina i šutjela. Ciborij, u koji 
je zatvorila svoju tajnu, taj ju je zadržao za- 
klopljenu uz Božanskoga Sužnja ljubavi. Ti 
su mučaljivi svjedoci čuli svaku večer, kako je 
Zlatica prosula pred Spasiteljem svoje molitve, 
prikazala svoje žrtve, nabrajala svoje dobre 
nakane i završila s ovom : 

„Moj Premili Isuse, a konačno Ti sve prika- 
zujem i za Ljerka. Što se mene tiče, ne boj se 
Ti za njega. Ja ga Tebi žrtvujem... Ja ga 
ne tražim za sebe, nego za Tebe... Ti mi daj 
tu milost, da mogu uvijek ustrajati u toj odlu- 
ci. K Tebi se diže moja vruća molba, da ga sa- 
čuvaš u nevinosti srca samo za Sebe. On neka 
bude Tvojim posebnim odabranikom, Ti ga 
uzmi za svoga svećenika. To danas izgleda 
posvema nevjerojatno, uza sve to, što je on tako 
duboko pobožan. Ali, Isuse, Ti si gospodar 
duša... Ja Te molim, molim... Za tim čezne 
moje srce... A ja sam uvjerena, da si Ti sam 
tu želju stavio u moje srce. Ta, ondje Ti bora- 
viš;.. Isuse... Isuse... Isuse...” 

1 dalje Zlatica nije ništa mogla kazati. Po- 
navljala je samo Isuse... Isuse... A Isus? 
On je i tu šutnju i te uzdahe razumio... 

(Nastavit će se). 

KAPELICA KRALJICE HRVATA U JERUSALEMU 

čeka, da u njoj postavimo svoj narodni zavjetni oltar. 
Treba još darova, da se može to ostvariti. Svaki 
darovatelj dobiva sličicu s cvijetom iz Jerusalema 
na spomen. — Požurite, pridonesite i Vi svoj dar ! 

II. 


Mjesec je pozlaćivao bistru vodu potoka 
Vučjaka, uz koji su po zelenoj baršunastoj 
tratini cvjetali jaglaci i đurđice, a iz vrtova 
uz kuće poštovanih požeških purgara virile 
su jorgovani i ljubice. Iz daljine se čuo šum 
nabujale Orljave i kreketanje žaba s poplavljene 
Ciglane... a amcr tamo se među cvrkutanjem 
cvrčaka na Talerovoj Kolibi čuo i koji tanki 
glas^gusala. . . 

,, Čuješ gusle ?” zapita Burkalović Stiefela, 
kojega je vodio za rame. 

„Mani se gusala !” otrese se Stiefel. ,,To su 
žabe,” pa zakroči nesigurnim krokom po kame- 
nitom pločniku. 

Uronjeni svaki u svoje misli gradski se vijeć- 
nici približili kućici nasuprot Gradskoj Bolni- 
ci i kapelici sv. Filipa i Jakoba, a obje su te 
zgrade činile se golemima u jasnom mjesečevom 
svijetlu — osobito ako si ih sravnjivao sa nis- 
kom i starom zemljanicom, u kojoj je stanovala 
slijepa bivša profesorica. Svuda je tu po dvo- 
rištu cvalo cvijeće i širilo miris, kakovog još do 
tad nijesu vijećnici našli na svojoj kratkoj ve- 
černjoj šetnji. Gospođica je Bedeković zvala 
svoj vrtić u dvorištu svojim laboratorijem ili 
pokušalištem, gdje je za svojih zdravih dana i 
mnogih posjeta iz Zagreba prema knjizi augu- 
stinskog opata Đure Mendela iz Brna „0 
međusobnom križanju bilina” proučavala tu 
zanimljivu pojavu, koju su nekoji suvremeni 
botaničari raznih narodnosti svojatali kao 
svoje otkriće — dok je onaj ponizni češki redov- 
nik sve zakone toga križanja znao i napisao 
već polovicom minulog stoljeća. U jednoj je 
sobi još gorjelo svijetlo. Burkalović pokuca na 
vrata, koja se odmah otvore — a na pragu 
se pojavi sjedoglava košćunjasta starica. 

„Dobar veče, gospođo Živanović !” pozdravi 
s naklonom Burkalović. ,,A šta vi ovdje radite?” 
„Dolazim amo skoro svako veče, da pomog- 
nem Mariji u postelju.” 

„Zar je već pošla spavati ? A mi smo evo do- 
šli, da uredimo njezine poteškoće.” 

„Ona se baš počela raspremati ; ali drago će 
joj biti, što ste se amo potrudili. Molim, stu- 
pite unutra.” 


Sa hodnika su bik vrata otvorena u prvu sobu, 
u kojoj je nad glasovirom visjela slika „Rasta- 
nak Petra Zrinjskoga s Krstom Frankopanom”. 
Pod je bio pokriven starim sagom, a pred obima 
je oknima stajalo u gustim redovima na polica- 
ma cvijeće. Osim stola u sredini sobe i nekoliko 
stolica soba je bila inače potpuno prazna. Ka- 
narinac je počeo cvrkutati u drugoj sobi, iz koje 
stupi Marija u bijeloj noćnoj haljini. 

Visoka i jedra djevojka s krunom zlatnih 
vlasi na glavi, a u blijedom klasičnom joj lišcu 
bile usađene dvije modre oči — sjajne, ali slije- 
pe ! Ćulio si, da imaš pred sobom ozbiljnu dje- 
vojku, a ne modernu lutku : djevojku, koja je 
usprkos svojoj velikoj učenosti opredijeljena, 
da bude dobrom kućanicom i požrtvovnom 
majkom. Ali te oči — kao zvijezde sjajne — 
ne vide. Ruke je ispružila pred sebe i polagano 
kročila k stolu, a prsti su tih jakih ruku bili 
tanki i osjetljivi kao listići na kaležu ljiljana. 
Pa kad su se ti čudnovati prsti dotakli stola, 
ona kao osigurana reče zvonkim i dubokim, 
ali vrlo ugodnim i milim glasom : 

„Žao mi je, gospodo, što vas ne mogu vidjeti ; 
ali. . . ako jošte ne sjedite, prosim vas, sjednite !” 
Burkalović je okretao svoj tvrdi klobuk u 
ruci kao seljak u neprilici, a Stiefel, koji se je 
odmah po ulazu izvalio u jedini naslonjač, 
uspravi se i zine, kao da vidi pojavu, u koju 
ne vjeruje. Smoljan je sumnjičavo škiljio na tu 
neočekivanu prikazu, pa mudro gladio svoju 
dugu bradu i mumljao : ,,Tot je to” ; a Gross i 
Kontušić nijesu znali, da li bi bilo bolje ostati 
ili uteći. 

„Tako, gospođice, došli smo amo,” uze slovo 
Burkalović, ,,da se s vama porazgovorinto 
o vašoj budućnosti. Što vi mislite, da bi bilo 
najbolje ?” 

„Žao mi je, gospodo, da ja sama nemam ni- 
kakovih namjera... da si ne znam pomoći... 
Ali u Zavod za slijepe i gluhonijeme ne bi nikako 
htjela da pođem... ovdje je moje cvijeće i 
mila uspomena na djetinstvo i majku... a 
s tima se ne bih podnipošto htjela rastati...” 
„Zato smo došli, da vas upitamo,” upadne 
joj do riječi Stiefel. 

„Otkad je vaša majka umrla,” reče s priko- 
rom Smoljan, ,,vi ovdje samo opterećujete vaše 
susjede, kao gospođa Živanović — a to nije 
kako bi moralo da bude !” 

Njezina se kraljevska pojava još malo više 
ukoči, glava joj se prigne k grudima — a na 
slijepe joj oči polete biser-suze, jedna za dru- 
gom... preko dugog odijela na stari sag. Onda 
zašapuće samoj sebi — po običaju slijepaca, a 
iz njezinog se šaputanja mogle razabrati samo 
riječi : 

„Ja sam rada... pripravna... raditi za 
svoju opskrbu ovdje. Sada sam pisala na knjizi. . . 
za škole... bilinstvo. Nadam se, da ću...” 
,,Tot je to,” prekine je grubo Smoljan, ,,a 
međutim, od čega ćete živjeti ?” 

„Ne znam. Željela bih, da znadem !” 

„Nije li istina, da nemate nikakovih rođaka ?” 
upita sustrasno Stiefel. 

„Nemam nigdje žive rodbine. Čudnu, zar ne ? 
Ali ...ja sam sama.” 

(Nastavit će se.) 

Ne samo za nedelju i blagdane 




već i za druge dane 

služe Vam ,,TIVAR“ odijela. 




jer su jeftina i pošteno izrađena. 


|P : 

Naše cijene odijela za radne dane : 




ODIJELA ZA RADNE DANE ... Din 

120 - 160 



VUNENA ODIJELA „ 

170 - 390 



DJEČAČKA ODIJELA „ 

110 -290 



HLAČE „ 

75 - 160 



DJEČJA ODIJELA „ 

60 - 130 



KAPE „ 

10 - 18 



NEPROMOČIVI HUBERTUSI . . . „ 320 - 260 - 160 | 

HVAR ODIJ 

ELA 


Jeronimski vjesnik 


,.ŠTO JE ČOVJEKU RAD” zove se najnovija 
jeronimska knjižica po dinar. Divno je to i 
za današnje dane nada sve važno štivo, koji 
treba ca pročita svaki čovjek, koji mučnim ra- 
dom sve; im zarađuje svoju svagdanju koricu 
kruha. I =r:jak i obrtnik i radnik i nadničar 
i književnik. i učitelj — svi rade i svi se muče, 
i to aaitas još više nego u pređašnja vremena, 
a od sveg tog mučnog rada i truda svaki dan 
sve mame koristi. .Mnogi padaju radi toga u 
pravi : ;a te se pitaju : ,, Otkuda to proklet- 
stvo nad našim radom., da nemamo od njega 
ono, št: trebalo da imamo ?” Znamo, da je 

već i svaki :đ vas, koji ove retke čitate, to isto 
i po stoti put pitao. Na to pitanje evo odgovara 
ova drag: tgena knjižica, koja nam dolazi 
baš u dobar čas. da digne duše naše iz vlasti 
očaja, u kp. mnogi upadaju. Tu će svaki čita- 
telj otkriti što dosad još nije znao i na što 
sigurno još nikad nije ni mislio. Ta knjižica 
zadire dubino, vrlo duboko u bit čovječju, 
te nas siii. da mnogo razmišljamo o onom, 
što tu čitam: Zato će ovu zlata vrijednu knji- 
žicu svaki morati i dva i tri i više puta proči- 
tati,, da sve shvati i da mu istina, koju ovo štivo 
otkriva, pm are a: dna u dušu. A na koncu, 
kad. nam ;e kmižica dala svoju pouku, upo- 
znaje nas ;:š i s Isusom kao radnikom na tako 
divan način, a a je to prava milina. Tom knji- 
žicom počimu et nimske brošure da nam dolaze 


u novoj, ljepšoj, finijoj opremi s naslovnom 
slikom u bojama, pa će sigurno odsad te knji- 
žice još radije biti primane i još više biti raši- 
rene po svim našim kućama, u koje treba da 
uđe kršćanski duh. Uzmite je i vi i čitajte ! 

Nov seljački molitvenik „BOŽJI SIJAČ”, 
koji su sastavili dr Dragutin Hren i Petar 
Grgeč, u tisku je te će izaći još prije Duhova. 
To će biti molitvenik, kakvoga kod nas još 
nije bilo. Namijenjen je u prvom redu seljaci- 
ma i muškarcima, jer su molitve u njem takve, 
da su prilagođene cijelom seljačkom životu 
i radu. Uz to će dakako biti i sve molitve, koje 
svaki treba katolik da moli. 

Za ovogodišnje hodočašće u Svetu Zemlju 
traju prijave samo još ovoga mjeseca svibnja. 
Sigurno ima i među našim čitaocima mnogo 
pobožnih duša, koje bi rado hodočastile u svetu 
domovinu Spasiteljevu. Eto neka još ovaj mje- 
sec promisle, kako bi mogle smoći trošak, pa 
neka se prijave. Trošak je velik, ali je duševna 
korist stostruko veća. „Samo doći u raj je ljepše 
nego vidjeti Svetu Zemlju !” rekao je jedan 
hrvatski seljak, koji je već tri puta bio u Sve- 
toj Zemlji. Pa zar da ne učimo sve, da i mi 
vidimo Svetu Zemlju ? Hodočašće traje od 12. 
srpnja do 7. kolovoza. Cijena je za III ra- 
zred 7.800 Din, za II. razred 9.500 Din. Prija- 
vite se odmah Odboru za hodočašća u Svetu 
Zemlju, Zagreb, Trg Kralja Tomislava 21. 

Svetište Majke Božje Lurdske - Zagreb 


Milodari za gradnju Hrvatskog Zavjetnog Svetišta Majke Božje Lurdske 


MJESEČNI DOPRINOSI IZ ZAGREBA: 

Po 50 Din : Zagoda dr Franjo, sveuč. profesor. ■ — 
Po 20 Din : Prekrot Paula, Mesić Kristina (Podsu- 
sed), Pavelić Marija, Pekarna Čorko, Knežić 
Rozalija. — Po 15. Din (Mjesečni član): Vuksan 
Franciska, Vuksan Katarina. — Po 10 Din (mjesečni 
član) : Hervoj Tereza, Balošić Katarina, Košćica 
Josipa, Kosina Josipa, Senjanec Angela. — Po 5 
Din (mjesečni član) : Ratko Katica, (Velika Gori- 
ca), Fanton Zlata (Vel. Gorica), Leber Barbara, 
Toth Anka (Vel. Gorica), Lesić Olga (Vel. Gorica), 
Sokić Milka (Vel. Gorica), Ferjanić Katica, Sesan 
Katica. Lončar Regina. — Po 10 Din: Čop Juraj, 
dir., Jakić Sofija, Modlić Ruža, Salamun Emalija, 
Grahovac Antonija, Pevalek Vladimir, Petrak Ve- 
ronika, Vlasta Arnold, Cesar Antonija, Brezinčak 
Sidonija, Dorfer Rikard, Kolak Otti, Lipovšak 
Ivan, Vratić Marija, Glavać Gjuro, Martini Ana, 
Hržina Jelka, Mokoš Pavao, Voplakal Marica, 
Grgić Ana, Marković Jurica, Jorić Ljubica, _Kern 
Marija, Komadina Ljubica, Javor Ida, Černić 
Anka, Šmit Marija, Kete Katica, Rajn Eugen, 
Prekopec Ivan, Puntijar Jana, Šivtar Ivo, Šivtar 
Jana, Sekula Mijo, Banek Gjuro i Kata, Pogačić 
Marija, Kulcan Živko, Čačić Ivan pukovnik, Dure 
Albertina, Milšte Ruža, Skreble Nada, Puljak Mil- 
ka, Cebrlin Cecilija, Pichler Anica, Braud Paula, 
Zenić Ante, Tumpić Josip, Dr Ante Vidnjović, 
Klinfar Božena, Smrekar Zdenka, Župančić Marija, 
Ondrušek Anka, Jurak Vjekoslav, Kajba Ignac, 
Malvić Marija, Perše Franjo, Dr Josip Hartinger, 
Horvatić Antonija, Strecha Štefica, Pukljak Ivica, 
Wlasman Katica, Zovko Roza, Grubić Julija, Sta- 
nić Milka, Horvat Vilko, Zemljak Marija, Polić 
Zvonko, Mlakar Neža, Berbach Ana, Sironoć 
Vladimir, Sternšek Liza, Tojaga Marija, Dević 
Marija, Maravić Zvonimir, Tomaš Roza, Jančić 
Marija, Orešković Marija, Šiprak Ivka, Vrgač 
Irena, Mateš Antun, Mikić Adam, Jelačić Stanko, 
Dimić Zora, Franc Vjekoslav, Pregl Vojteh, Sladić 



Anka, V. Č. Dr Kamilo Dočkal, Lovranac Dragica, 
Langer Marija, Bakšić Julija, Zmijanović Marica, 
Šimanović Agneza, Kain Kristina, Grgešina Mira, 
Habjanić Marija, Bruner Zora, Bregar Roman, 
Burgštaller Janko, Kurelec Katarina, Zamolo Ante 
i Marija, Samun Mirko, Mulaj Agneza, Krznar Bo- 
ris, Cerpnjak Marija, Vidović Emica, Kralj Ljerki- 
ca, Čanić Marija, Jagar Marija, Sabadoš Nada, 
Obitelj Horvatig, Stanko Mladić, Stibarški Anka, 
Madrić Jelka, Kajavi Mihovil, Matić Katica, Očić 
Mato, Horvat Slava, Domitrović Josipa, Mohač 
Alojzija, Karlin Alojzija, Kolar Ljuba, Arlavi Nita, 
Brunšmit Julija, ^ Horvat Mijo, Horvat Martin, 
Župančić Josip, Sabijan Ana, Lisak Marija, Dra- 
ženović Katica, M. Marković Jelka, Gožeta Anđa, 
Vukelić Anka, Joža Marija, Delak Maja, Presiček 
Marija, Bujin Olga, Štepa Elizabeta, Zvab Kata- 
rina, Horvat Ana, Vabić Draga, Kolar Slava, Ber- 
ce Ivica, Sablja Katica, Šimunić Julija, Trbušić 
Emica, Dr Mijo Maričić, Šćetinec Juraj, Gakjsi 
Micika, Durić Libuša, — Po 5 Din: Bedeniković 
Konrad, Skrlin Andrija, Fojblin Ruža, Kostelc 
Katarina, Jurina Katica, Rožić Vladimir, Janeš 
Petar, Balinkoš Marija, Ambrozij Karlo, Hanzir 
Olga, Knezi Pavao, Janko Ivanka, Hrnjak Paula, 
Devide Rudolf, Kebrle Ljudevit,^ Ozimec . Katica, 
Sabljić Mila, Fraš Cecilija, Šaban Štefa, Vicić Beta, 
Santak Josip, Santak Alojzija, Rukavina Josipa. 

PRIGODNI DOPRINOSI IZ ZAGREBA: 

Po 5000 Din : Kramberger Martin (u zahvalu). — 
Po 1.000 Din : M. U., savjetnik, N. N. — Po 300 Din : 
Babić Marija. — Po 200 Din: Preuzv. nadbiskup 
koadjutor dr Alojzije Stepinac, Zgurić Eugen (u 
zahvalu), Waltvogel Magdalena. — Po 100 Din: 
Švasnik Marija (Bošnjaci, Novi Kraj), Brlek Marija 
(mjesečno), Martinčević Terezija (Varaždin), N. N., 
N. N., N. N., N. N., Špehar Ana (u zahvalu), Škvorc 
Marija (u zahvalu), Golub Anđela (u zahvalu), N. N., 
Trg. Ind c Komora, E. K-, Kemfelj i Sokić (Vel. 
Gorica), Šegora Zora, Kramberger Martin, Damijan 
Katalinić i braća (Stari). — Po 125 Din: Dr Viljem 
Treo (Kranj). — Po 60 Din: Teklić Zlata, Krmpotić 
Dujo, Obitelj Wintersteiger. — Po 50 Din: Semer- 
čić Anka (Lopar) u zahvalu, vlč. Turato, Paszovvski 
Delfina, Froelich Paula, Zergollen Ružica, Tabolja 
Anta (Vrapče), Tomasić Marija, Broz Milan, N. N., 
Milinov S., Dr Gahs Aleksandar, Kovačić Marija, 
Obitelj Kolić, Schoenbuchner Leopoldina, Vahta- 
rić Blaž, Brajković Milena, Vađan Eleonora, Petar 
Milan, N. N., Dr Goglia A., „Bizjak”, Koren V. — 
Po 40 Din : Kovačević Martin, Obitelj Valenčić, 
Chebuchar Vinko, Rathbun, Yowa. — Po 30 Din: 
Opat Ljudmila, Kollibaš Ana (u zahvalu), pok. Delić 
Viktorija, N. N., N. N., Obitelj Jemrić, Biondić 
Ivan, (Senj), Posavec Stjepan, Markotić Ivan, 
Hrv. Sveop. Kred. Banka, „Union”, Ivaković 
Josip, Ovitelj Hire. — Po 20 Din: Lasić Radovan, 
Mužina Jelka, Čulinović Jelka, Kutnjak Anka, N. N., 
N. N., Bandur Zeneide, Šumanović Josip, Marko- 
vić Marija, (sakupila), Bublić Ana, Obitelj Čulino- 
vić, Biondić Ivan (Sv. Juraj), Dr Gostiša Andrija, 
Obitelj Šundak, Horvat Stjepan, Horvat Zlata, 
Braća Paspa, Požgaj Hajdica, Dr Novosel Vjeko- 
slav, Kroess Karmela, Tomić Josip, Obitelj Singer, 
Čorko Lovro, Lisac Terezija, Vasiljević Slava, Obi- 
telj Boch, Čavlek I., Horvat Helena, Skala Rudolf, 
Premužić Ivo, Tomić Josip ((II. put), Ing. Miklau- 
šić , Obitelj Ing. Bornjasa, Obitelj Hršak, Zlatić 
Katica, .Trbuhović-Mensin, Obitelj Škrnjug, Obi- 
telj Majstorović, Premor Anđela, Šoban Bogumil, 




Sestre Valentić, Sestre Sotošek, Obitelj Hondl, 
Blažević Paulina, Rathbrun, Yowa. — Po 10 Din: 
Klement Alaliverir, Svelin Betika, Miholin Mirko, 
Ivan Đurđica, Pukljak Ivica, Braća Benići, Horvat 
Regina, Šilek Eugen, C. S. K-, N. N., Kožulj Špiro, 
Braća Benići, Jelinek Riki, Broz Stjepan, Kozuljka 
Anka, Bogadur Miho, Topolčić Ivan, Dr Vinek, 
Griesbach i Knaus, Marasović, Fox film, Donatić 
Rojko. Farkaš jerta, Stipetić Jagica, Obitelj Bro- 
jer, Remenjak Dragutin, Dr D. Jakobović, Wolf 
Ana, jarhinski Paula, Molnar Marija, Grogl Eraa, 
Pliverić Anka, Belavić Ana, Grossek Roza, Štur- 
ban Zvonko, Ud. Pintar Marija, Obitelj Voršak, 
Obitelj Botić, Dr Esih Ivan, Kmetić Marija, Obitelj 
Kovačević, Sajfar Ivan, Horvat Stjepan, Šnidarić 
Roza. N. N„ N. N., Kras Josip, Nosso Milan, Žajn 
Ivan, Sečanj ud. Ana, Kmetić Marija, Katić Janja, 
N. X., Debrecin i Lukić, Kovačić Marija, Obitelj 
Bobu. 'Obitelj Pulanić, Dr Goljevseček, Ing. Golak 
Josip, Obitelj Lastrić, Sviben Tomislav, Mikulec 
Alojz. Biruška Janko, N. N., Ing. Škrljac Petar, 
P V., Oratović Ganika, Dr Orešković, Samo- 

borska Štedionica, Dr Leuše Đuro, Rezar Ivan, 
X. X.. Firik Marija, V. C., Bjelovan župnik Svete 
Mar:--. Kastner i Oehler, Lalić Ljubomir, Hus 
Vladimir, Gašpert Martin, Fajk Antonija, Braća 
Bv .. Lovrić Stjepan, Presiček Marija, Kristić, 
X. X.. (Trogir). Petasić Mandalena, Sotošek Dra- 
gica. V. V., Pifat Stjepan, Zadravec Marija, Babić 
Marka. Vajdić Tomo, Borošak Julijana, Harapin 
Dragutin. Bačoko Marija, Lipovac Ferdi, V. N„ 
X. X.. X. N., Šenjamnec, Matko Janko, Obitelj 
Rebrtnjak, Dr Kružić Viktor, Znidarić S., Jazbin- 
ski Faula, Tauber Marija, Sotošek Dragica. 

ZAHVALNICE MAJCI BOŽJOJ LURDSKOj. 

Miloj Majci nebeskoj od srca hvala na milosti, 
što mi je udijelila, kao što hvala i sv. Josipu. I u 
buduće se preporučam zagovoru mile Majke nebe- 
ske. jer nema zemaljske majke. Stoga se utičemo 
tebi. o mila Majko nebeska, u svakoj, a osobito 
u ovoj sadašnjoj potrebi. 

Trogir, u ožujku 1935. N. N. 

Prošle godine bijah u velikoj neprilici. Zli ljudi 
htjedoše svakako da me unište. Od velike žalosti 
zadobiti bol na srcu i živcima. Svaki čas očekivah 
konac svoga života. Najzad utekoh se devetnicom 
Majci Božjoj kurdskoj, puna žive nade, da će me 
ona pomoći i spasiti. Usto sam uzimala njezinu 
čudotvornu vodu svaki put kad mi je pozlilo. Obe- 
ćah dar za Svetište i javnu zahvalu, što ovim iz- 
vršujem pouzdavajući se i nadalje u njezin milo- 
stivi zagovor. 

Zagreb, 10. ožujka 1935. Koren V. 

Zahvaljuem Majci Božjoj Lurdskoj za mnogo 
:tti i usti koje sam dosele od nje primila, pa se i nada- 
gr vhvam u njenu pomoć. 

Zacreb. 11. ožujka 1935. M. Fongrac. 

Sir-: mašni, nezaposleni radnik Kramberger Mar- 
tu: Zagrebu, zagovorom Majke Božje Lurdske 

u ••• _ r veliku milost za koju zahvaljuje i prilaže 
cer za Svetište. 

Zagreb, _ . ožujka 1935. 

P: zagovtru Majke Božje Lurdske ozdravilo mi 
je rujete. Stega se javno zahvaljujem i šaljem do- 
rtuus za Svetište. Neka Majci Božjoj Lurdskoj 
uvurk bude čast i hvala! 

n-Ft tetić, 1. ožujka 1935. Lešić Dora. 

Z.t uvaljujem Majci Božjoj Lurdskoj za udijeljenu 
nv milost. Prilažcm. dar za Svetište. 

Zacreb, 3. ožujka 1935. Kozelka Anka. 

DOBIO LUTRIJU ! Radnik K- M. dobio je lutriju, 
pa je u zahvalu Majci Božjoj Lurdskoj poklonio 
njezutu Svetištu 5.0'ur Dinara. 

U MOLITVE SE PREPORUČUJU. 

Varaždin : Martinčević Terezija za bolesnu kćerku. 

Novi Kraj (Bošnjaci): Švasnik Marija. 


U KRVI JE ZDRAVLJE 

Krv je sok života i hrana tijela 

Jedan od najvažnijih faktora u sastavu 
ljudskog organizma je krv, koja cirkulira po 
tijelu i hrani sve njegove dijelove. Zemlja 
bez vode nije plodna, osuši se i ispuca i trud 
uložen u obrađivanje takove zemlje je jalov 
i nekoristan. U koliko zemlja nema vode pri- 
rodnim putem, nastoji se je dovesti umjetnim 
putem, jer je voda zapravo znači život. 

To što je za zemlju voda, za ljudski je or- 
ganizam krv. Krv preuzima i dalje vodi u tijelo 
sve ono, što je za normalni i zdravi razvitak 
tijela potrebno. Liječničkim istraživanjem po- 
sljednjih decenija dokazalo se, da je jedno od 
najpotrebitijih sastojina potrebnih krvi od- 
nosno hranjenju tijela željezo. Ljudski organi- 
zam kad nema u krvi dovoljno željeza trpi 
i takove osobe postaju blijedoboljne, nervozne 
i razdražljive, nesposobne za rad i sklone su 
svakovrsnim bolestima, koje lagano i uspje- 
šno navaljuju na oslabljeni organizam i pod- 
grizaju ga. 

Preparat koji krvi nadomješta željezo po- 
znat svim liječnicima, isproban od stotine 
tisuća osoba s uspjehom je „Energin” sredstvo 
za jačanje krvi, živaca i apetita. „Energin” 
je preparat u kojem je uspjelo spojiti željezo 
sa još nekim važnim hranivim sastojinama u 
takovoj formi, da ga želudac lako prima i pruža 
krvi, a dajući krvi željeza jača se tijelo i čitavi 
organizam. Odrasli uzimlju „Energin” tri puta 
dnevno po jednu kašiku prije jela, djeca tri 
puta dnevno po jednu malu kašiku prije jela. 
„Energin” se dalje s uspjehom upotrebljava 
u slučajevima slabokrvnosti kod oporavka iza 
bolesti, nervoze, razdražljivosti, besanice, kod 
zaostajanja u razvitku, kod engleske bolesti, 
pomanjkanja i slabosti mlijeka kod dojilja, 
poslije malarije i pomanjkanja apetita i konačno 
za sveopće jačanje krvi i tijela. 

Preporučujte svuda: Da svako dijete ,koje 
polazi školu, uzima redovito „Energin” za 
jačanje krvi, živaca i apetita. Djeca, koja uzi- 
maju redovno „Energin”, dobrog su apetita 
i otporni proti svim oboljenjima. 

„Energin” za jačanje krvi, živaca i apetita 
dajte svakoj djevojčici između 12 i 17 godina. 
To je prelazno doba djevojaka, kada moraju 
imati jaku i zdravu krv, jake i zdrave živce i 
dobar apetit. 

„Energin” dajte svakom članu obitelji, koji 
nema apetita. 

„Energin” dajte svakom članu obitelji, koji 
je malokrvan, blijed i slabih živaca. 

„Energin” za jačanje krvi, živaca i apetita 
dobiva se u apotekama. 1 boca od pola litre 
35 Din. 

Poštom šalje Laboratorij „Alga”, Sušak: 

3 velike boce „Energin” 110 Din. 


6 boca „Energin” 220 Din i 1 boca badava. 
12 boca „Energin” 440 Din i 2 boce badava. 
Reg. S. Br. 4787-32. 

Mi moramo biti jeftiniji, 
jer imademo 

mnogo mušterija 


Mi moramo paziti, da je roba dobra, jer poslu- 
žujemo hiljade i hiljade mušterija u Zagrebu i 
mušterija izvan Zagreba, koji robu naručuju iz 
naših kataloga, po slikama. Ljudi kupuju robu, 
a da je nisu ni vidjeli. To povjerenje najljepše je 
priznanje našem radu. I zato ulažemo sve sile 
u najsavjesnije izvršavanje poštanskih naloga; zato 
kontroliramo svaku pojedinu pošiljku dva puta. 

Mi pazimo na mušterije, jer čuvamo naš glas § 
najveće trgovačke i otpremne kuće u Jugoslaviji. 
Naručujte sve, što Vam treba, po našem katalogu. 

Zajamčujemo Vam ispravnu kvalitetu robe. Dajemo 
zamjenu ili vraćamo novac, ako roba ne odgovara. 

Ako vi lično još nemate katalog, pišite nam jednu 
kartu. Poslat ćemo Vam ga smjesta i besplatno. 

I onda ćete se uvjeriti, da se isplati biti mušterija 
najveće trgovačke i otpremne kuće u Jugoslaviji. 


Tko štedi, taj kupuje kod trgovačke kuće 




